cyanic-selkie/wikianc huggingface dataset:
ಶಿವಕುಮಾರ ಸ್ವಾಮಿ
ಶಿವಕುಮಾರ ಸ್ವಾಮಿ (ಜನನ- ಶಿವಣ್ಣ, ೧ ಏಪ್ರಿಲ್ ೧೯೦೭ - ೨೧ ಜನವರಿ ೨೦೧೯)  ಒಬ್ಬ ಭಾರತೀಯ ಆಧ್ಯಾತ್ಮಿಕ ನಾಯಕ, ಮಾನವೀಯ ಮತ್ತು ಶಿಕ್ಷಣತಜ್ಞ.ಅವರು ಹಿಂದೂ ಲಿಂಗಾಯತ ಧಾರ್ಮಿಕ ವ್ಯಕ್ತಿಯಾಗಿದ್ದರು ಮತ್ತು ಕರ್ನಾಟಕದ ಸಿದ್ದಗಂಗಾ ಮಠದ  ಮಠಾಧಿಪತಿಗಳಾಗಿದ್ದರು. ಅವರು ಶ್ರೀ ಸಿದ್ದಗಂಗ ಎಜುಕೇಶನ್ ಸೊಸೈಟಿಯನ್ನು ಸ್ಥಾಪಿಸಿದರು. ಹಿಂದೂಧರ್ಮದ ಲಿಂಗಾಯತ ಸಂಪ್ರದಾಯದ ಅತ್ಯಂತ ಗೌರವಾನ್ವಿತ ಅನುಯಾಯಿಯಾಗಿದ್ದರು. ಅವರನ್ನು ರಾಜ್ಯದಲ್ಲಿ ನಡೆದಾಡುವ  ದೇವರು ಎಂದು ಕೂಡ ಉಲ್ಲೇಖಿಸಲಾಗಿದೆ.ಭಾರತದಲ್ಲಿ ವಾಸಿಸುತ್ತಿದ್ದ ಅತಿ ಪುರಾತನ ವ್ಯಕ್ತಿಗಳಲ್ಲಿ ಒಬ್ಬರಾಗಿದ್ದರು. ಅವರಿಗೆ ಭಾರತ ಸರ್ಕಾರವು ೨೦೧೫ ರಲ್ಲಿ ಭಾರತದ ಮೂರನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿ ಪದ್ಮಭೂಷಣ ಪ್ರಶಸ್ತಿಯನ್ನು ನೀಡಿದೆ.
ಇವರು ತ್ರಿವಿಧ (ಅನ್ನ, ಅಕ್ಷರ, ಜ್ಞಾನ) ದಾಸೋಹಿ. ೧೨ನೇ ಶತಮಾನದ ಯುಗಪುರುಷ ಕ್ರಾಂತಿಕಾರಿ ಬಸವಣ್ಣನವರ "ಕಾಯಕವೇ ಕೈಲಾಸ" ಮತ್ತು ನಿತ್ಯ ದಾಸೋಹ ತತ್ವದ ಕೈಂಕರ್ಯದಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದ ಶ್ರೀಗಳು. ಮಾರ್ಚ್ ೩, ೧೯೩೦ರಲ್ಲಿ ಇವರು ಶ್ರೀಮಠದ ಜವಾಬ್ದಾರಿಯನ್ನು ಹೊತ್ತು ಅಂದಿನಿಂದ ನಿರಂತರವಾಗಿ ಮಠ, ಯಾವುದೋ ಒಂದು ಧರ್ಮಕ್ಕೆ ಸ್ಥೀಮಿತವಾಗದೆ ಎಲ್ಲ ಧರ್ಮಗಳ ಮತ್ತು ಸಮಾಜದ ಏಳಿಗೆಗಾಗಿ ಶ್ರಮಿಸುತ್ತಿದ್ದರು. ದೇಶ ಮತ್ತು ಸಮಾಜದ ಪ್ರಗತಿಯ ಬಗ್ಗೆ ಕಳಕಳಿಯಿರುವ ಸ್ವಾಮೀಜಿಯವರು ಮುಂದಿನ ಪೀಳಿಗೆಯ ಬೆಳವಣಿಗೆಗಾಗಿ ಪಣತೊಟ್ಟಿದ್ದರು. ಇವರು ಸಮಾಜದ ಎಷ್ಟೋ ಗಣ್ಯರ ಬಾಲ್ಯ ಜೀವನಗಳ ಪರಿವರ್ತನೆಗೆ ಕಾರಣವಾಗಿದ್ದಾರೆ. ತಮ್ಮ ಮಠದಲ್ಲಿ ಹತ್ತು ಸಾವಿರ ವಿದ್ಯಾರ್ಥಿಗಳಿಗೆ ಆಶ್ರಯವನಿತ್ತು ತ್ರಿವಿಧ ದಾಸೋಹವನ್ನು ಸತತವಾಗಿ ನಡೆಸುತ್ತಾ ಬಂದಿದ್ದರು..
ಶ್ರೀಗಳ ಪೂರ್ವಾಶ್ರಮ
ಮಾಗಡಿ ತಾಲೂಕಿನ ವೀರಾಪುರದ ಶ್ರೀಯುತ ಹೊನ್ನೇಗೌಡ ಮತ್ತು ತಾಯಿ ಗಂಗಮ್ಮನವರಿಗೆ ಎಪ್ರಿಲ್ ೧, ೧೯೦೮ರಲ್ಲಿ ೧೩ನೇ ಮಗನಾಗಿ ಶಿವಣ್ಣ ಜನಿಸಿದರು.ಎಲ್ಲರಿಗಿಂತಲೂ ಕಿರಿಯರಾದ ಶಿವಣ್ಣನವರೆಂದರೆ ತಂದೆ ತಾಯಿಗಳಿಗೆ ಅಪಾರ ಪ್ರೀತಿ. ವೀರಾಪುರದಲ್ಲಿಯೇ ಇದ್ದ ಕೂಲಿಮಠ ದಲ್ಲಿ ಮರಳಿನ ಮೇಲೆ ಅಕ್ಷರ ತಿದ್ದುವ ಮೂಲಕ ಶಿವಣ್ಣನ ಶೈಕ್ಷಣಿಕ ಜೀವನ ಆರಂಭವಾಯಿತು. ಅನಂತರ ಪ್ರಾಥಮಿಕ ಶಾಲೆಗಾಗಿ ಪಕ್ಕದ ಊರಾದ ಪಾಲನಹಳ್ಳಿಯ ಶಾಲೆಗೆ ದಾಖಲಾದರು. ತಮ್ಮ ಪ್ರಾಥಮಿಕ ಶಾಲಾ ದಿನಗಳಲ್ಲಿ ತಾಯಿಯನ್ನು ಕಳೆದುಕೊಂಡ ಶಿವಣ್ಣ ಅನಂತರ ಅಕ್ಕನ ಆಸರೆಯಲ್ಲಿ ಬೆಳೆದರು. ತುಮಕೂರು ಬಳಿ ಇರುವ ನಾಗವಲ್ಲಿ ಯಲ್ಲಿ ಮಾಧ್ಯಮಿಕ ಶಿಕ್ಷಣದ ನಂತರ ೧೯೨೨ರಿಂದ ತುಮಕೂರಿನ ಸರ್ಕಾರಿ ಪ್ರೌಢಶಾಲೆಯಲ್ಲಿ ೧೯೨೬ರಲ್ಲಿ ಮೆಟ್ರಿಕ್ಯುಲೇಷನ್ ಗಳಿಸಿದರು. ೧೯೨೭ರಲ್ಲಿ ಆಗಿನ ಸಿದ್ದಗಂಗಾ ಮಠಾಧಿಪತಿಗಳಾದ ಶ್ರೀ ಶ್ರೀ ಶ್ರೀ ಉದ್ದಾನ ಶಿವಯೋಗಿಗಳವರೊಡನಾಟ ಆಯಿತು. ಇದೇ ವರ್ಷ ಎಂಟ್ರೆನ್ಸ್ ಪರೀಕ್ಷೆಯಲ್ಲಿ ತೇರ್ಗಡೆಯಾಗಿ ಹೆಚ್ಚಿನ ವಿದ್ಯಾಭ್ಯಾಸಕ್ಕೆ ಬೆಂಗಳೂರಿನ ಸೆಂಟ್ರಲ್ ಕಾಲೇಜಿಗೆ ಸೇರಿದರು. ಬೆಂಗಳೂರಿನಲ್ಲಿ ರಾವ್ ಬಹದ್ದೂರ್ ಧರ್ಮಪ್ರವರ್ತ ಶ್ರೀ ಗುಬ್ಬಿ ತೋಟದಪ್ಪ ಧರ್ಮ ಛತ್ರದಲ್ಲಿ ಉಳಿದುಕೊಂಡು, ಸೆಂಟ್ರಲ್ ಕಾಲೇಜಿನಲ್ಲಿ ವಿದ್ಯಾಭ್ಯಾಸ ಮಾಡಿದರು.ವಿದ್ಯಾಭ್ಯಾಸದೊಂದಿಗೆ ಸಿದ್ದಗಂಗಾ ಮಠದ ಒಡನಾಟದಲ್ಲಿದ್ದರು. ಹಿರಿಯ ಗುರುಗಳಾದ ಶ್ರೀ ಉದ್ಧಾನ ಸ್ವಾಮಿಜಿಗಳ ಹಾಗು ಆಗ ಕಿರಿಯ ಶ್ರೀಗಳಾಗಿದ್ದ ಮರುಳಾರಾಧ್ಯರ ಸಂಗ ಶಿವಣ್ಣನವರಿಗೆ ಒಂದು ಹಿತಾನುಭೂತಿ ನೀಡುತ್ತಿತು. ಶಿವಣ್ಣನವರು ಎಲ್ಲ ಸಮಯಗಳಲ್ಲೂ ಮಠದ ಹಿತವನ್ನು ಬಯಸುತ್ತ ಮಠಕ್ಕೆ ಭೇಟಿಕೊಡುತಿದ್ದರು.ತುಮಕೂರು ಜಿಲ್ಲೆಯಲ್ಲಿ ಭೀಕರ ಪ್ಲೇಗ್ ರೋಗ ಇದ್ದರು ಶಿವಣ್ಣನವರ ಹಾಗು ಮಠದ ಒಡನಾಟ ಎಂದಿನತೆಯೇ ಇತ್ತು.
ಮಠಾಧಿಪತಿಯಾಗಿ
ಶ್ರೀ ರಕ್ಷೆಯಿಂದ ಉತ್ತಮವಾಗಿ ನಡೆಯುತ್ತಿದ್ದ ಸಿದ್ದಗಂಗಾ ಮಠಕ್ಕೆ ೧೯೩೦ರಲ್ಲಿ  ಉದ್ದಾನ ಶಿವಯೋಗಿಗಳ ಕಿರಿಯ ಶ್ರೀಗಳಾಗಿದ್ದ ಮರುಳಾರಾಧ್ಯರು ಆಕಸ್ಮಿಕವಾಗಿ ಶಿವೈಕ್ಯರಾದರು. ಆಗ ಅವರ ಕ್ರಿಯಾ ಸಮಾಧಿ ಕಾರ್ಯಕ್ಕೆ ಆಗಮಿಸಿದ್ದ ಶಿವಣ್ಣನರನ್ನು ಉದ್ಧಾನ ಸ್ವಾಮಿಜಿಗಳು ಎಲ್ಲರ ಸಮ್ಮುಖದಲ್ಲಿ  ಮಠದ ಉತ್ತರಾಧಿಕಾರಿ ಎಂದು ಘೋಷಿಸಿದರು.ನಂತರ ಕಾವಿ, ರುದ್ರಾಕ್ಷಿಗಳನ್ನು ಧರಿಸಿದ ಸನ್ಯಾಸಿಯಾಗಿ ,ಸನ್ಯಾಸತ್ವ ಸ್ವೀಕಾರದ ನಂತರವೂ ವಿದ್ಯಾಭ್ಯಾಸ ಮುಂದುವರಿಸಿದ ಶಿವಣ್ಣನವರು  ಬೆಂಗಳೂರಿಗೆ ಬಂದು ಸನ್ಯಾಸತ್ವದ ರೀತಿ ರಿವಾಜು ಪಾಲಿಸುತ್ತಾ  ವಿದ್ಯಾಭ್ಯಾಸ ಮುಗಿಸಿ  ಪ್ರಥಮ ದರ್ಜೆಯಲ್ಲಿ ತೇರ್ಗಡೆಯಾಗಿ ಸಿದ್ದಗಂಗಾ ಮಠಕ್ಕೆ ಹಿಂದಿರುಗಿದರು, ನಂತರ ತಮ್ಮ ಪೂರ್ಣ ಸಮಯವನ್ನು  ಮಠದ ಏಳಿಗೆಗಾಗಿ ಮೀಸಲಿಡುತ್ತಾರೆ. ನಂತರ ಶ್ರೀ ಉದ್ಧಾನ ಶಿವಯೋಗಿಗಳು ಶಿವೈಕ್ಯರಾದಾಗ ಮಠದ ಸಕಲ ಆಡಳಿತ, ಮಠದ ವಿದ್ಯಾರ್ಥಿಗಳ, ಶಿಕ್ಷಣ ಸಂಸ್ಥೆಗಳ ಯೋಗ ಕ್ಷೇಮದ ಜವಾಬ್ದಾರಿಯೂ ಶ್ರೀಗಳವರಿಗೆ ಹಸ್ತಾಂತರವಾಗುತ್ತದೆ.
ಮಠಾಧಿಕಾರದ ಆರಂಭದ ದಿನಗಳು
ಶ್ರೀಗಳು ಮಠದ ಸಂಪೂರ್ಣ ಜವಾಬ್ದಾರಿಯನ್ನು ವಹಿಸಿಕೊಂಡ ಸಂಧರ್ಭದಲ್ಲಿ ಮಠದ ಆದಾಯ ತುಂಬಾ ಕಡಿಮೆ ಇತ್ತು. ಮಠಕ್ಕೆಂದು ಮೀಸಲಾಗಿದ್ದ ಜಮೀನಿನಲ್ಲಿ ಬೆಳೆದು ವಿಧ್ಯಾರ್ಥಿಗಳ ಸನಿವಾಸ ಶಿಕ್ಷಣ ಸಂಸ್ಥೆಗಳನ್ನು ನಡೆಸುವುದು ಕಷ್ಟದಾಯಕವಾಗಿತ್ತು. ಮಠದ ಭೂಮಿಯೆಲ್ಲ ಮಳೆಯಾಧಾರಿತವಾದದ್ದು ಮತ್ತೂ ತೊಡಕಾಗಿ ಅತಿವೃಷ್ಟಿ, ಅನಾವೃಷ್ಟಿಗಳಂತಹ ಸಮಯದಲ್ಲಿ ಬಹಳ ಕಷ್ಟವಾಗುತ್ತಿತ್ತು. ಇದನ್ನೆಲ್ಲಾ ಧೈರ್ಯವಾಗಿ ಮೆಟ್ಟಿ ನಿಂತ ಶ್ರೀಗಳು ಭಕ್ತರ ಮನೆಗೆ ಭಿನ್ನಹವೇ ಮೊದಲಾದ ಆದ್ಯತೆಗಳ ಮೇರೆಗೆ ನಡೆದುಕೊಂಡೇ ಹೋಗಿ ಅಲ್ಲಿಂದ ಧವಸ ಧಾನ್ಯಗಳನ್ನು ತಂದಿದ್ದೂ ಉಂಟು. ಬರಿಯ ಶಿಕ್ಷಣ ಸಂಸ್ಥೆಗಳ ಜವಾಬ್ದಾರಿಯಷ್ಟೇ ಅಲ್ಲದೆ ದಿನ ನಿತ್ಯ ಮಠದಲ್ಲಿ ನಡೆಯಬೇಕಾದ ಧಾರ್ಮಿಕ ಕಾರ್ಯಗಳು, ಮಠಕ್ಕೆ ಭಕ್ತರ ಹಾಗು ಗಣ್ಯರ ಭೇಟಿ, ಮಠದ ಅರ್ಥಿಕ ನಿರ್ವಹಣೆಗಳೂ ಸೇರಿ ಶ್ರೀಗಳಿಗೆ ಬಿಡುವಿಲ್ಲದ ಕಾರ್ಯ ಪಟ್ಟಿಯೇ ಇರುತ್ತಿತ್ತು. ಆರಂಭದ ದಿನಗಳಲ್ಲಿ 'ಶ್ರೀಗಳು ಇವನ್ನೆಲ್ಲ ನಿಭಾಯಿಸಲು ಸಾಧ್ಯವಿಲ್ಲ' ಎಂಬ ಆಡು ನುಡಿಗಳೂ ಕೇಳಿಬಂದಿದ್ದವು. ಇದ್ಯಾವುದಕ್ಕೂ ಧೃತಿಗೆಡದ ಶ್ರೀಗಳು ಪೂಜ್ಯ ಲಿ. ಶ್ರೀ ಅಟವೀ ಸ್ವಾಮಿಗಳ ಹಾಗು ಲಿ. ಶ್ರೀ ಉದ್ಧಾನ ಸ್ವಾಮಿಗಳ ಆಶಯದಂತೆ ಯಾವುದೇ ತೊಡಕುಗಳಾಗದಂತೆ ಮಠದ ಶಿಕ್ಷಣ ಸಂಸ್ಥೆಗಳನ್ನು, ವಿದ್ಯಾರ್ಥಿ ನಿಲಯಗಳನ್ನು, ಪ್ರಸಾದ ನಿಲಯಗಳನ್ನು ಸಮರ್ಥವಾಗಿ ಮುನ್ನಡೆಸುತ್ತಾರೆ.
ಶ್ರೀಗಳ ದಿನಚರಿ
ಮುಂಜಾನೆ ಮತ್ತು ಸಂಜೆ ಮಠದ ಆವರಣದಲ್ಲಿ ಮಕ್ಕಳಿಂದ ನಡೆಯುವ ಪ್ರಾರ್ಥನೆಯಲ್ಲಿ ಶ್ರೀಗಳು ಪಾಲ್ಗೊಳ್ಳುತ್ತಿದ್ದರು. ಕಿರಿಯ ಪ್ರಾಥಮಿಕ ಶಾಲೆಯ ಮಕ್ಕಳಿಂದ ಹಿಡಿದು ಪದವಿ ಅಭ್ಯಾಸದಲ್ಲಿರುವ ತರುಣರ ವರೆಗೂ ಸಾವಿರಾರು ಮಂದಿ ಪ್ರಾರ್ಥನೆಯಲ್ಲಿ ಪಾಲ್ಗೊಳ್ಳುವುದನ್ನು ನೋಡಲು ಕಣ್ಣುಗಳು ಪುಣ್ಯ ಮಾಡಿರಬೇಕು. ಮಠದ ಆವರಣದಲ್ಲಿರುವ ವಿಧ್ಯಾರ್ಥಿ ನಿಲಯದ ಮುಂದಿರುವ ವಿಶಾಲವಾದ ಬಯಲಿನಲ್ಲಿ ಸಾವಿರಾರು ಜನ ಒಟ್ಟಿಗೆ ಪ್ರಾರ್ಥನೆ ಮಾಡುವುದನ್ನು ನೋಡುವುದೂ ಸಿದ್ಧಗಂಗೆಯ ಒಂದು ಪ್ರಮುಖ ಆಕರ್ಷಣೆ. ಪ್ರಾರ್ಥನೆಯ ನಂತರ ಕಛೇರಿಗೆ ಧಾವಿಸುವ ಶ್ರೀಗಳು ದಿನ ಪತ್ರಿಕೆಗಳನ್ನು ಓದುತ್ತಿದ್ದರು. ಅಲ್ಲಿಗೆ ಬಂದ ಭಕ್ತರಿಗೆ, ದರ್ಶನಾರ್ಥಿಗಳಿಗೆ ದರ್ಶನ ನೀಡುತ್ತಿದ್ದರು. ಮಳೆ-ಬೆಳೆ, ಕುಶಲೋಪರಿ ವಿಚಾರ,ಗಣ್ಯರ ಭೇಟಿ, ಮಠದ ಆಡಳಿತ ಕಡತಗಳ ಪರಿಶೀಲನೆ,ಪತ್ರವ್ಯವಹಾರಗಳೇ ಮುಂತಾಗಿ ಹಲವಾರು ಕಾರ್ಯಗಳಲ್ಲಿ ನಿರತರಾಗಿರುತ್ತಿದ್ದರಲ್ಲದೆ ಇಳಿವಯಸ್ಸಿನಲ್ಲೂ ಧಣಿವರಿಯದೇ ಕಾರ್ಯನಿರತರಾಗಿ "ಕಾಯಕವೇ ಕೈಲಾಸ" ಎಂದು ನುಡಿಯಲ್ಲಿ ಮಾತ್ರ ಹೇಳದೆ ಹಾಗೆಯೇ ನಡೆಯಲ್ಲೂ ತೋರಿಸಿಕೊಟ್ಟಿದ್ದಾರೆ.
ರಾತ್ರಿ ಹತ್ತೂವರೆಗೆ ಸ್ವಾಮೀಜಿ ಮಲಗುವ ವೇಳೆ ಪುಸ್ತಕ ಓದಿ ಮಲಗುವ ಹವ್ಯಾಸವಿಟ್ಟುಕೊಂಡಿದ್ದರು. ಇದು ಕನಿಷ್ಠ ಅರ್ಧತಾಸಾದರೂ ನಡೆಯುತ್ತಿತ್ತು. ಹನ್ನೊಂದು ಗಂಟೆಗೆ ಮಲಗುತ್ತಿದ್ದರು. ಓದಿನೊಂದಿಗೆ ಆರಂಭವಾಗುವ ಶ್ರೀಗಳ ದಿನಚರಿ, ಓದಿನೊಂದಿಗೆ ಮುಕ್ತಾಯವಾಗುತ್ತಿತ್ತು. ಹಲವು ದಿನಗಳಲ್ಲಿ, ಕೆಲವಾರು ಧಾರ್ಮಿಕ ಸಮಾರಂಭಗಳಲ್ಲಿ ಪಾಲ್ಗೊಳ್ಳುತ್ತಿದ್ದರು. ಆಹ್ವಾನಿಸುವ ಭಕ್ತರ ಮನೆಗಳಿಗೂ ಭೇಟಿನೀಡುತ್ತಿದ್ದರು. ದೂರದ ಊರುಗಳಿಗೂ ಓಡಾಡುತ್ತಿದ್ದರು. ಪ್ರಸಾದ ಸ್ವೀಕರಿಸುವ ವೇಳೆಯಲ್ಲಿ ಮಾತ್ರ ಬಿಸಿನೀರು ಸೇವಿಸುತ್ತಿದ್ದರು. ಬಾಕಿ ಸಂದರ್ಭದಲ್ಲಿ ಏನನ್ನೂ ಸೇವಿಸುತ್ತಿರಲಿಲ್ಲ. ಕಳೆದ ೮ ದಶಕಗಳ ಜೀವನ ಇದೇರೀತಿ ಸಾಗಿತು. ಶ್ರೀಗಳ ಆರೋಗ್ಯವೂ ಚೆನ್ನಾಗಿಯೇ ಇತ್ತು. ಶ್ರೀಗಳವರ ಮೇಲೆ ಒಂದು ಸಾಕ್ಷ್ಯಚಿತ್ರ ತಯಾರಿಸಿದ್ದಾರೆ.
ಸ್ವಾಮೀಜಿಯವರ ಬಗ್ಗೆ ಜಿ.ಎಸ್.ಶಿವರುದ್ರಪ್ಪ
ಸದ್ದು ಗದ್ದಲವಿರದ ಸಾಧನೆಯಿಲ್ಲಿ ಗದ್ದುಗೆಯೇರಿದೆ ಕಾಯಕವೇ ಕೈಲಾಸವೆನ್ನುವ ಮಾತು ಕೃತಿಯೊಳು ಮೂಡಿದೆ ಕಾವಿಯುಡುಗೆಯನುಟ್ಟು ನಭವೇ ಕಿರಣ ಹಸ್ತವ ಚಾಚಿದೆ ಎಲ್ಲ ನನ್ನವರೆನ್ನುವ ಭಾವದ ಕರುಣೆಯೇ ಕಣ್ತೆರೆದಿದೆ.
ನಿಧನ
ವಯೋಸಂಬಂಧಿ ಅನಾರೋಗ್ಯದಿಂದ ಬಳಲಿದ ಸ್ವಾಮೀಜಿಯವರನ್ನು ಹೃದಯಕ್ಕೆ ಸ್ಟಂಟ್ ಅಳವಡಿಸುವುದಕ್ಕೋಸ್ಕರ ೨೦೧೮ರ ಡಿಸೆಂಬರ್ ನಲ್ಲಿ ಚೆನ್ನೈನ ರೇಲಾ ಆಸ್ಪತ್ರೆಗೆ ದಾಖಲಿಸಲಾಗಿತ್ತು. ಯಶಸ್ವಿಯಾಗಿ ಶಸ್ತ್ರ ಚಿಕಿತ್ಸೆಗೆ ಒಳಗಾಗಿದ್ದ ಸ್ವಾಮೀಜಿ ಮಠಕ್ಕೆ ಹಿಂದಿರುಗಿದ್ದರು. ಇದಾಗಿ ಕೆಲವೇ ದಿನಗಳಲ್ಲಿ ಶ್ವಾಸಕೋಶ ಸೋಂಕಿನಿಂದ ಬಳಲಿದ ಶ್ರೀಗಳನ್ನು ಮತ್ತೆ ತುಮಕೂರಿನ ಸಿದ್ಧಗಂಗಾ ಆಸ್ಪತ್ರೆಗೆ ದಾಖಲಿಸಲಾಗಿತ್ತು. ಅಲ್ಲಿ ಅರೋಗ್ಯ ಸುಧಾರಿಸಿದ ಕಾರಣ ಸ್ವಾಮೀಜಿಯವರನ್ನು ಮಠಕ್ಕೆ ಹಿಂದಿರುಗಿ ಕರೆತರಲಾಗಿತ್ತು. ೨೦೧೯ ಜನವರಿ ೨೧ ರಂದು ಬೆಳಗ್ಗೆ ರಕ್ತದೊತ್ತಡ ಏರುಪೇರಾಗಿ ಶ್ರೀಗಳು ಸಿದ್ಧಗಂಗಾದ ಹಳೆಯ ಮಠದಲ್ಲಿ ಕೊನೆಯುಸಿರೆಳೆದರು. . ಅವರಿಗೆ ೧೧೧ ವರ್ಷ ವಯಸ್ಸಾಗಿತ್ತು.
ಉಲ್ಲೇಖಗಳು
<References />
ಬಾಹ್ಯಸಂಪರ್ಕಗಳು
ವರ್ಗ:ಮಠಾಧಿಪತಿಗಳು ವರ್ಗ:ಲಿಂಗಾಯತ ವರ್ಗ:ತುಮಕೂರು ಜಿಲ್ಲೆ ವರ್ಗ:ಕರ್ನಾಟಕ ರತ್ನ ಪ್ರಶಸ್ತಿ ಪುರಸ್ಕೃತರು ವರ್ಗ:೧೯೦೭ ಜನನ ವರ್ಗ:೨೦೧೯ ನಿಧನ ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಕ್ಯಾರೆನ್ ಆಬೈ
ಕ್ಯಾರೆನ್ ಲಿಡಿಯಾ ಆಬೈ (19 ಸೆಪ್ಟೆಂಬರ್ 1904 - 15 ಸೆಪ್ಟೆಂಬರ್ 1982) ಒಬ್ಬ ಡ್ಯಾನಿಶ್ ಬರಹಗಾರ್ತಿ. ಅವರು 1930ರ ದಶಕದ ಉತ್ತರಾರ್ಧದಲ್ಲಿ, ಪ್ಯಾರಿಸ್ ಮತ್ತು ಲಂಡನ್‌ನಲ್ಲಿ ಪತ್ರಕರ್ತೆಯಾಗಿ ಕೆಲಸ ಮಾಡಿದರು, ಹಲವಾರು ಐತಿಹಾಸಿಕ ಕಾದಂಬರಿಗಳೊಂದಿಗೆ ಜನಪ್ರಿಯತೆಯನ್ನು ಗಳಿಸಿದರು, ಇವರ ಬರವಣಿಗೆಯಲ್ಲಿ ಬಲವಾದ ಇಚ್ಛಾಶಕ್ತಿಯುಳ್ಳ ಮಹಿಳೆಯರ  ಪಾತ್ರಗಳೇ ಪ್ರಾಮುಖ್ಯ. ಅವರ ಕೃತಿಗಳಲ್ಲಿ ಪ್ರವಾಸ ಪುಸ್ತಕಗಳು ಮತ್ತು ಪ್ರಬಂಧಗಳ ಸಂಗ್ರಹವೂ ಸೇರಿದೆ.
ಜೀವನಚರಿತ್ರೆ
ನೊರೆಬ್ರೊದ ಸಗಟು ವ್ಯಾಪಾರಿ ರುಡಾಲ್ಫ್ ಕ್ರಿಶ್ಚಿಯನ್ ಆಬೈಯ ಮಗಳು, ಆಬೈ ಕೋಪನ್ ಹ್ಯಾಗನ್‌ನಲ್ಲಿ ಬೆಳೆದರು, ಕರೆನ್ ಕ್ಜೆರ್ ಶಾಲೆಯಲ್ಲಿ ವ್ಯಾಸಂಗ ಮಾಡುತ್ತಿದ್ದರು. ತನ್ನ ಶಾಲಾ ಪರೀಕ್ಷೆಗಳ ನಂತರ, ಅವರು ಕಚೇರಿ ಗುಮಾಸ್ತರಾಗಿ ಕೆಲಸ ಮಾಡಿದರು. ಮತ್ತು ಉತ್ತಮ ಪತ್ರಕರ್ತರಾಗಿದ್ದರು. 1929 ರಲ್ಲಿ, ಅವರು ಪ್ಯಾರಿಸ್ಗೆ ಹೋದರು, ಅಲ್ಲಿ ಅವರು ಮೂರು ವರ್ಷಗಳ ಕಾಲ ವಾರಪತ್ರಿಕೆ ಸ್ಕಂಡಿನೇವರ್ ಐ ಪ್ಯಾರಿಸ್‌ನಲ್ಲಿ ಕೆಲಸ ಮಾಡಿದರು. ಡೆನ್ಮಾರ್ಕ್‌ಗೆ ಹಿಂದಿರುಗಿದ ನಂತರ, ಅವರು ಪಾಲಿಟಿಕೆನ್ಸ್ ಲಿಟರ್‌ಬ್ಲಾಡ್‌ನ ಸಂಪಾದಕೀಯ ಕಾರ್ಯದರ್ಶಿಯಾಗಿ ಕೆಲಸ ಮಾಡಿದರು. 1936 ರಿಂದ 1937 ರವರೆಗೆ ಮೊದಲು ಲಂಡನ್‌ನಲ್ಲಿ ಮತ್ತು ನಂತರ ಪ್ಯಾರಿಸ್‌ನಲ್ಲಿ ಪಾಲಿಟಿಕನ್‌ಗೆ ವಿದೇಶಿ ವರದಿಗಾರರಾಗಿದ್ದರು, 1937 ರಲ್ಲಿ, ಅವರು ದೈನಂದಿನ ಬರ್ಲಿಂಗ್‌ಸ್ಕೆ ಟಿಡೆಂಡೆಗೆ ತೆರಳಿದರು, ಅದರೊಂದಿಗೆ ಅವರು ತಮ್ಮ ಕೆಲಸದ ಜೀವನದುದ್ದಕ್ಕೂ ಸಂಬಂಧವನ್ನು ಉಳಿಸಿಕೊಂಡರು. ಆಕೆಯ ವರದಿಗಳು, ವ್ಯಾಖ್ಯಾನಗಳು ಮತ್ತು ಪ್ರಬಂಧಗಳು ಯುದ್ಧ-ಪೂರ್ವ ಅವಧಿಯ ಬೆಳವಣಿಗೆಗಳಲ್ಲಿ ಅವರ ಆಳವಾದ ಆಸಕ್ತಿಗೆ ಸಾಕ್ಷಿಯಾಗಿವೆ.
ಅವರ ಎಲ್ಲಾ ಕಾದಂಬರಿಗಳಲ್ಲಿ ಸ್ತ್ರೀ ಪಾತ್ರಗಳು ತಮ್ಮ ತಾರ್ಕಿಕತೆ, ಸೂಕ್ಷ್ಮತೆ ಮತ್ತು ಶಕ್ತಿಯಲ್ಲಿ ಉತ್ತಮವಾಗಿವೆ. ಆದರೆ ಅವರ ಕಥೆಗಳು ವಿವಿಧ ಪರಿಸರದಲ್ಲಿ ನೆಲೆಗೊಂಡಿವೆ, ವಿವಿಧ ಹಂತದ ಜನರನ್ನು ಮನವೊಲಿಸುವ ರೀತಿಯಲ್ಲಿ ಚಿತ್ರಿತವಾಗಿವೆ. ಜಾನಪದರು, ರೈತರು, ವಲಸೆಗಾರರು ಅಥವಾ ಶ್ರೀಮಂತರು ಆಕೆಯ ಎಲ್ಲಾ ಕಥೆಗಳಲ್ಲಿ ಇದ್ದು ಕೆಲವುಕಡೆ ಸ್ವಲ್ಪ ಕೃತಕವಾಗಿ ಕಾಣುತ್ತದೆ.
ಆಬೈಯ ಮನೆ
ಬ್ಯಾಗ್‌ಸ್‌ವರ್ಡ್‌ನಲ್ಲಿರುವ ಆಬೈಯ ಮನೆಯನ್ನು ಅವರು ಕಿಸುಮ್ ಬಕ್ಕೆ ಎಂದು ಕರೆಯುತ್ತಾರೆ. ಇದನ್ನು ಎಲಿಯಟ್ ಹ್ಜುಲರ್ ವಿನ್ಯಾಸಗೊಳಿಸಿದರು ಮತ್ತು ಮೇ 1944 ರಲ್ಲಿ ಪೂರ್ಣಗೊಳಿಸಿದರು. 22 ಡಿಸೆಂಬರ್ 1944 ರಂದು, ಜರ್ಮನ್ನರ ಬಗ್ಗೆ ಸಹಾನುಭೂತಿ ಹೊಂದಿದ್ದ ಬ್ರೊಂಡುಂಬಂಡೆ ಭಯೋತ್ಪಾದಕ ಗುಂಪು ಮನೆಯನ್ನು ಡೈನಾಮಿಟ್ ಮಾಡಿತು. ಡ್ಯಾನಿಶ್ ರೆಸಿಸ್ಟೆನ್ಸ್‌ನ ಹೋಲ್ಗರ್-ಡಾನ್ಸ್ಕೆ ಅಧ್ಯಾಯದ ಸದಸ್ಯರಾಗಿದ್ದ ಆಬಬೈ ಆ ಸಮಯದಲ್ಲಿ ಮನೆಯಲ್ಲಿ ಇರಲಿಲ್ಲ. ಮನೆಯನ್ನು 1945 ರಲ್ಲಿ ಪುನರ್ನಿರ್ಮಿಸಲಾಯಿತು ಮತ್ತು 1956 ರಲ್ಲಿ ವಿಸ್ತರಿಸಲಾಯಿತು. ಆಬೈ ಸೆಪ್ಟೆಂಬರ್ 15, 1982 ರಂದು ತಮ್ಮ 77 ನೇ ವಯಸ್ಸಿನಲ್ಲಿ ಬ್ಯಾಗ್ಸ್‌ವರ್ಡ್‌ನಲ್ಲಿ ನಿಧನರಾದರು.
ಆ
ಆ ಕನ್ನಡ ವರ್ಣಮಾಲೆಯ ಎರಡನೇ ಅಕ್ಷರವಾಗಿದೆ. ಇದು ಒಂದು ಸ್ವರಾಕ್ಷರ. ಇದು ಕನ್ನಡದ ವರ್ಣಮಾಲೆಯಲ್ಲಿ ಗುತಿಸಬಹುದಾದ ದೀರ್ಘಸ್ವರ. ಎರಡು ಅ ಗಳು ಸೇರಿದಾಗ ಆ ಆಗುತ್ತದೆ. ಎಂದರೆ ಅ+ಅ=ಆ ಇದನ್ನು ಸವರ್ಣದೀರ್ಘ ಸಂಧಿ ಎಂದು ಕರೆಯುತ್ತಾರೆ. ಅ ಮತ್ತು ಆ ಈ ಎರಡು ಸ್ವರಗಳನ್ನು ನಾಮಿಸ್ವರಗಳು ಎಂದು ಕರೆಯುತ್ತಾರೆ.
ಭಾಷಾವಿಜ್ಞಾನ ಹಿನ್ನೆಲೆ
ಕನ್ನಡ ವರ್ಣಮಾಲೆಯ ಈ ಎರಡನೆಯ ಅಕ್ಷರ ವಿವೃತ ಮಧ್ಯ ಅಗೋಲ ದೀರ್ಘ ಸ್ವರವನ್ನು ಸೂಚಿಸುತ್ತದೆ.
ಸ್ವರಾಕ್ಷರಗಳು ಎಂದರೇನು ?
ಸಂಸ್ಕೃತದಲ್ಲಿ (ದೇವನಾಗರಿ) ಸ್ವರಾಕ್ಷರಗಳು ‘ಅ’ ಕಾರ ದಿಂದ ‘ಔ’ ಕಾರದವರೆಗೆ ೧೪ ಇವೆ. ಅವುಗಳೆಂದರೆ, ಌ = ಲುೃ ಗೆ ಹತ್ತಿರವಾದ ಉಚ್ಚಾರ ೡ = ಲೂೃ ಗೆ ಹತ್ತಿರವಾದ ಉಚ್ಚಾರ
ಕನ್ನಡದ ನಾವಿ ಸ್ವರಗಳು
ಈ ನಾಮಿ ಸ್ವರಗಳನ್ನು ಸವರ್ಣಗಳೆಂದು ಕರೆಯುತ್ತಾರೆ.
ಆ ದಿಂದ ಆರಂಭವಾಗುವ ನಾಮಪದಗಳು
ಎರಡಕ್ಷರದ ಪದಗಳು : ಮೂರಕ್ಷರದ ಪದಗಳು :
ಉಲ್ಲೇಖ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕನ್ನಡ ಅಕ್ಷರ ವರ್ಗ:ಚುಟುಕು
ಡೇಟಾ ಸ್ಟ್ರಕ್ಚರ್ಸ್
ಮುನ್ನುಡಿ
ಡೇಟಾ ಸ್ಟ್ರಕ್ಚರ್ ಗಣಕ ವಿಜ್ಞಾನದ ಒಂದು ಮುಖ್ಯವಾದ ವಿಷಯ. ಇದು ಪ್ರೋಗ್ರಾಮಿಂಗ್ನಲ್ಲಿ ಪರಿಣತಿ ಪಡೆಯುವ ಎಲ್ಲಾ ವಿದ್ಯಾರ್ಥಿಗಳು ಕಲಿಯುವ ಮೂಲ ಪರಿಕಲ್ಪನೆ. ಈ ಲೇಖನದಲ್ಲಿ, ಡೇಟಾ ಸ್ಟ್ರಕ್ಚರ್ ವಿಷಯದ ಬಗ್ಗೆ ಒಂದು ಸಂಕ್ಷಿಪ್ತ ಅವಲೋಕನ ನೀಡಲಾಗಿದೆ
ಡೇಟಾ ಸ್ಟ್ರಕ್ಚರ್ ಎಂದರೇನು?
ಸರಳ ಪದಗಳಲ್ಲಿ ಹೇಳಬೇಕಾದರೆ, ಡೇಟಾ ಸ್ಟ್ರಕ್ಚರ್, ಕಂಪ್ಯೂಟರ್ನಲ್ಲಿ ಇರುವ ಡೇಟಾನ ಪರಿಣಾಮಕಾರಿಯಾಗಿ ಬಳಸಲು ನಿರ್ದಿಷ್ಟ
ರಿೇತಿಯಲ್ಲಿ ಸಂಘಟಿಸುತ್ತದೆ.
ಅರೆ
thumb|ಕ್ಯೂನಲ್ಲಿ ಫಸ್ಟ್ ಇನ್, ಫಸ್ಟ್ ಔಟ್ ಚಿತ್ರಣ ಇದು ಪ್ರೋಗ್ರಾಮಿಂಗ್ನಲ್ಲಿ ಸಾಮಾನ್ಯವಾಗಿ ಬಳಸುವ ಒಂದು ವಿಧವಾದ ಡೇಟಾ ಸ್ಟ್ರಕ್ಚರ್.ಇದು ರೇಖೀಯವಾದ ಡೇಟಾ ಸ್ಟ್ರಕ್ಚರ್. ಇದರಲ್ಲಿ ಏಕರೂಪದ ಅಂಶಗಳನ್ನು ಕ್ರಮಾನುಬದ್ಧವಾದ​ ಸ್ಥಳಗಳಲ್ಲಿ ಸಂಗ್ರಹಿಸಲಾಗುತದೆ. ಈ ಅಂಶಗಳು ಪದ, ಸಂಖ್ಯೆ ಮುಂತಾದ ಡೇಟಾ ಆಗಿರಬಹುದು thumb|ಸ್ಟಾಕ್ನಲ್ಲಿ ಲಾಸ್ಟ್ ಇನ್ ಫಸ್ಟ್ ಔಟ್“ಚಿತ್ರಣ
ಸ್ಟಾಕ್ ಮತ್ತು ಕ್ಯೂ
ಡೇಟಾ ಸಂಗ್ರಹಿಸಲು ಒಂದು ವ್ಯವಸ್ಥಿತ ಕ್ರಮವನ್ನು ಪಾಲಿಸಬೆಕಾದರೆ ಸ್ಟಾಕ್ ಮತ್ತು ಕ್ಯೂ ಬಳಸಬಹುದು. ಸ್ಟಾಕ್ ನಿಂದ ಫಂಕ್ಟ್ಷನ್ ಕರೆಗಲನ್ನು ನಿರ್ವಹಿಸಬಹುದು ಹಾಗು ಕ್ಯೂ ಎಂಬ ಅಮೂರ್ತ ಡೇಟಾ ಪ್ರಕಾರದಿಂದ, ಡೇಟಾದ ವ್ಯವಸ್ಥಿತ​ ಕ್ರಮವನ್ನು ಪಾಲಿಸಬಹುದು.
ಸ್ಟಾಕ್ ಮತ್ತು ಕ್ಯೂಗಳ ನಡುವೆ ಇರುವ ವ್ಯತ್ಯಾಸವೇನಂದರೆ, ಸ್ಟಾಕ್ ಗಳಲ್ಲಿ  ಸಂಗ್ರಹಿಸಿದ ಡೇಟಾ ವಿಶ್ಲೇಷಣೆ ಮಾಡಲು “ಲಾಸ್ಟ್ ಇನ್, ಫಸ್ಟ್ ಔಟ್“ ತತ್ವವನ್ನು ಪಾಲಿಸಲಾಗುತ್ತದೆ. ಆದರೆ ಕ್ಯೂಗಳಲ್ಲಿ “ಫಸ್ಟ್ ಇನ್, ಫಸ್ಟ್ ಔಟ್ “ ತತ್ವವನ್ನು ಪಾಲಿಸಲಾಗುತ್ತದೆ.
ಬೈನರಿ ಟ್ರೀ
ಇವು ಕ್ರಮಾನುಗತವಾದ ಡೇಟಾ ಸ್ಟ್ರಕ್ಚರ್. ಬೈನರಿ ಟ್ರೀ ಡೇಟಾ ಸ್ಟ್ರಕ್ಚರ್ ನಲ್ಲಿ ಪ್ರತಿಯೊಂದು ನೋಡಿಗು ಎರಡು ಚೈಲ್ಡ್ ನೋಡ್ ಇರುತ್ತದೆ. ಅದನ್ನು ಲೆಫ್ಟ್ ಚೈಲ್ಡ್ ಮತ್ತು ರೈಟ್ ಚೈಲ್ಡ್ ಎಂದು ಕರೆಯಲಾಗುತ್ತದೆ.. ಟ್ರೀ ಯನ್ನು ಮೇಲ್ಬಾಗದ​  ನೋಡಿನ ಪಾಯಿಂಟರ್  ಇಂದ ವಣಿ೯ಸಲಾಗುತ್ತದೆ. ಟ್ರೀ ಖಾಲಿ ಇದ್ದಾಗ ಅದರ ರೂಟ್ ಇನ ಮೌಲ್ಯ ಶೊನ್ಯ ವಾಗಿರುತ್ತದೆ.
ಬೈನರಿ ಟ್ರೀ ಗಳಲ್ಲಿ ಕೆಳಗೆ ಕಂಡ ಭಾಗಗಲಿರುತ್ತವೆ
thumb| ಮುನ್ನುಡಿ ಬೈನರಿ ಟ್ರೀ
ಬೈನರಿ ಟ್ರೀ ಅನ್ನು ಪರಿಶೇಲಿಸಲು ಎರಡು ವಿಧಾನಗಲಿವೆ
ಡೆಪ್ತ ಫಸ್ಟ್ ಟ್ರಾವಸ೯ಲ್ ( ಆಳದ ಅನುಸಾರ )  - ಇದರಲ್ಲಿ ಮೂರು ವಿದಾನಗಲಿವೆ
thumb|ಡೆಪ್ತ ಫಸ್ಟ್ ಟ್ರಾವಸ೯ಲ್
ಬ್ರೆಡ್ತ ಫಸ್ಟ್ ಟ್ರಾವಸ೯ಲ್ (ಅಗಲದ ಅನುಸಾರ) - ಇದನ್ನು ಲೆವಲ್ ಆಡ೯ರ್ ಟ್ರಾವಸ೯ಲ್ ಅನ್ನುತಾರೆ
thumb|ಬ್ರೆಡ್ತ ಫಸ್ಟ್ ಟ್ರಾವಸ೯ಲ್
ಬೈನರಿ ಸಚ್೯ ಟ್ರೀ
ಇದು ಬೈನರಿ ಟ್ರೀಯ ಒಂದು ವ್ಯತ್ಯಯನ. ಇದರ ವೈಶಿಷ್ಟ್ಯಗಳು ಏನೆಂದರೆ
ಹೀಪ್
ಹೀಪ್ ಟ್ರೀ ಆಧಾರಿತ​ಡೇಟಾ ಸ್ಟ್ರಕ್ಚರ್. ಇದು ಪೂಣ೯ವಾದ ಬೈನರಿ ಟ್ರೀ.ಹೀಪ್ ಡೇಟಾ ಸ್ಟ್ರಕ್ಚರ್ ಬಳಸಿ ಕಂಪ್ಯೂಟರ್ಪ್ರೋಗ್ರಾಮಿಂಗ್ನಲ್ಲಿ ಬರುವಂತಹ ಅನೇಕ​ ಸಮಸ್ಯೆ ಗಳನ್ನು ಪರಿಹಾರಿಸಬಹುದು
ಹೀಪ್ ಗಳಲ್ಲಿ ಎರಡು ವಿಧಗಳಿವೆ – ಮಿನ್ ಹೀಪ್ ಮತ್ತು ಮ್ಯಾಕ್ಸ ಹೀಪ್ thumb|ಮಿನ್ ಹೀಪ್ thumb|ಮ್ಯಾಕ್ಸ ಹೀಪ್
ಗ್ರಾಫ್
ನೈಜ-ಜೀವನದ ಸಮಸ್ಯೆಗಳನ್ನು ಪರಿಹರಿಸಲು ಗ್ರಾಫ್‌ಗಳನ್ನು ಬಳಸಲಾಗುತ್ತದೆ. ಅದು ಸಮಸ್ಯೆಗಳನ್ನ ನೆಟ್‌ವರ್ಕ್‌ನಂತೆ ಪ್ರತಿನಿಧಿಸುತ್ತದೆ.ಉದಾಹರಣೆಗೆ, ಟೆಲಿಫೋನ್ ನೆಟ್ವರ್ಕ್ಗಳು,ಸರ್ಕ್ಯೂಟ್ ನೆಟ್ವರ್ಕ್ಗಳು,ಸಾಮಾಜಿಕ ನೆಟ್ವರ್ಕ್ಗಳು ​​(ಲಿಂಕ್ಡ್ಇನ್,ಫೇಸ್ಬುಕ್) ಇತ್ಯಾದಿಗಳನ್ನು ಗ್ರಾಫ್ ಮೂಲಕ ನಿರ್ಮಿಸಬಹುದು. ಫೇಸ್ ಬುಕ್ ನೆಟ್ವಕಿ೯ನಲ್ಲಿ ಪ್ರತಿಯೂಂದು ವ್ಯಕ್ತಿಯನ್ನು ನೋಡ್ ನಿಂದ ಪ್ರತಿನಿಧಿಸಲಾಗುತ್ತ ದೆ. ಪ್ರತಿ ನೋಡ್ ಒಂದು ಸ್ಟ್ರಕ್ಚರ್ ಆಗಿದ್ದು, ಅದರಲ್ಲಿ ಆ ವ್ಯಕ್ತಿ ಯ ಹೆಸರು, ಲಿಂಗ, ಸ್ಥಳ ಮು೦ತಾದ ​ವಿವರಗಳು ಇರುತ್ತವೆ.
ಸಮಾರೋಪ​
ಪ್ರೋಗ್ರಾಮಿಂಗ್ನಲ್ಲಿ, ಈ ಮೇಲ್ಕ೦ಡ ಡೇಟಾ ಸ್ಟ್ರಕ್ಚರ್ಗಳು ಅಲ್ಲದೆ ಹಲಾವಾರು ಬೇರೆ ಡೇಟಾ ಸ್ಟ್ರಕ್ಚರ್ಗಳನ್ನೂ ಉಪಯೋಗಿಸಬಹುದು. ಉದಾಹರಣೆಗೆ, ಟ್ರೈ, ಸೆಗ್ಮೆಂಟ್ ಟ್ರೀ , ಸೆಟ್ ಇತ್ಯಾದಿ
ಡೇಟಾ ಸ್ಟ್ರಕ್ಚರ್ ಗಣಕಯಂತ್ರ ವಿಜ್ಞಾನದ ಪ್ರೋಗ್ರಾಮಿಂಗ್ನಲ್ಲಿ ಒಂದು ಅತ್ಯಂತ ಮುಖ್ಯವಾದ ಸಾಧನೆ ಆಗಿದೆ. ಸೂಕ್ತವಾದ ಡೇಟಾ ಸ್ಟ್ರಕ್ಚರ್ ಆಯ್ಕೆಯು ಕಂಪ್ಯೂಟರ್ ಗೆ  ಡೇಟಾ ಸಂಗ್ರಹಿಸಲು ಮತ್ತು ಹಿಂಪಡೆಯಲು ಸಹಾಯ ಮಾಡುತ್ತದೆ. ಆದ್ದರಿಂದ, ದಕ್ಷ ಅಲ್ಗಾರಿದಮ್ ಗಳನ್ನು ವಿನ್ಯಾಸಗೊಳಿಸಲು ಸಮರ್ಥ ಡೇಟಾ ಸ್ಟ್ರಕ್ಚರ್ಗಳು ಬಹಳ ಅವಶ್ಯಕ.
ಉಲ್ಲೇಖಗಳು​
<References/>
ಜಾವೇದ್ ಅಲಿ
ಜಾವೇದ್ ಅಲಿ ಒಬ್ಬ ಭಾರತೀಯ ಹಿನ್ನೆಲೆ ಗಾಯಕ, ಇವರು ಪ್ರಧಾನವಾಗಿ ಹಿಂದಿಯಲ್ಲಿ ಹಾಡುತ್ತಾರೆ. ಅವರು ಬಂಗಾಳಿ, ಕನ್ನಡ, ಮಲಯಾಳಂ, ಗುಜರಾತಿ, ಮರಾಠಿ, ಒಡಿಯಾ, ತಮಿಳು, ತೆಲುಗು ಮತ್ತು ಉರ್ದು ಮುಂತಾದ ವಿವಿಧ ಪ್ರಾದೇಶಿಕ ಭಾಷೆಗಳಲ್ಲಿ ಹಾಡಿದ್ದಾರೆ
ವೈಯುಕ್ತಿಕ ಜೀವನ
ಜಾವೇದ್ ಅಲಿ ಅವರು ದೆಹಲಿಯ ಪಂಚಕುಯಾನ್ ರಸ್ತೆಯಲ್ಲಿ ಜಾವೇದ್ ಹುಸೇನ್ ಜನಿಸಿದರು. ಅವರು ಪಹರ್‌ಗಂಜ್‌ನ ರಾಮ್‌ಜಾಸ್ ಸ್ಕೂಲ್ 4 ರಲ್ಲಿ ಓದಿದರು. ಜಾವೇದ್ ಅಲಿ ಅವರು ತಮ್ಮ ತಂದೆ ಉಸ್ತಾದ್ ಹಮೀದ್ ಹುಸೇನ್, ಜನಪ್ರಿಯ ಕವ್ವಾಲಿ ಗಾಯಕರೊಂದಿಗೆ ಚಿಕ್ಕ ವಯಸ್ಸಿನಲ್ಲೇ ಹಾಡಲು ಪ್ರಾರಂಭಿಸಿದರು. ಸಂದರ್ಶನವೊಂದರಲ್ಲಿ, ಅವರು ತಮ್ಮ ತಂದೆ ಕೀರ್ತನೆಗಳನ್ನು ಹಾಡುತ್ತಿದ್ದರು ಎಂದು ಹೇಳಿದರು. ಗಜಲ್ ಗಾಯಕ ಗುಲಾಂ ಅಲಿ ಅವರು ಅಲಿ ಅವರ ಧ್ವನಿಯನ್ನು ಕೇಳಿದರು ಮತ್ತು ಅವರು ಭವಿಷ್ಯದಲ್ಲಿ ಉತ್ತಮ ಗಾಯಕರಾಗಬಹುದು ಎಂದು ಭಾವಿಸಿದರು. ಗುಲಾಂ ಅಲಿ ಅವರು ಜಾವೇದ್‌ಗೆ ಮಾರ್ಗದರ್ಶನ ನೀಡಿದ್ದಲ್ಲದೆ, ಅವರ ಲೈವ್ ಕನ್ಸರ್ಟ್‌ಗಳಲ್ಲಿ ಹಾಡುವ ಅವಕಾಶವನ್ನೂ ನೀಡಿದರು. ತನ್ನ ಗುರು ಗುಲಾಂ ಅಲಿಗೆ ಗೌರವ ಮತ್ತು ಗೌರವಾರ್ಥವಾಗಿ, ಜಾವೇದ್ ತನ್ನ ಹೆಸರನ್ನು ಜಾವೇದ್ ಹುಸೇನ್‌ನಿಂದ ಜಾವೇದ್ ಅಲಿ ಎಂದು ಬದಲಾಯಿಸಿಕೊಂಡರು.
ಕನ್ನಡ ಚಲನಚಿತ್ರ ಹಾಡುಗಳು
ಅವರು ದೇಬಾಶಿಶ್, ಪ್ರೀತಿ, ಪಿಂಕಿ, ಚರಂಜಿತ್ ಸಿಂಗ್ ಸೋಂಧಿ, ಸೋಹಂ ಚಕ್ರವರ್ತಿ, ಕಲ್ಪನಾ, ಪ್ರಿಯಾ ಭಟ್ಟಾಚಾರ್ಯ ಮುಂತಾದ ಜನಪ್ರಿಯ ಗಾಯಕರೊಂದಿಗೆ ಅನೇಕ ಭಕ್ತಿಗೀತೆಗಳನ್ನು ಹಾಡಿದ್ದಾರೆ. 2018 ರಲ್ಲಿ ಅವರು ಮಂಜು ವಾರಿಯರ್ ಅಭಿನಯದ ಮಲಯಾಳಂ ಚಿತ್ರ ಆಮಿಗಾಗಿ ಹಾಡಿದರು. 'ಚಾಂದ್ ಹೋಗಾ' ಹಾಡನ್ನು ಗುಲ್ಜಾರ್ ಬರೆದಿದ್ದಾರೆ ಮತ್ತು ತೌಫಿಕ್ ಖುರೇಷಿ ಸಂಗೀತ ನೀಡಿದ್ದಾರೆ. ಈ ಚಿತ್ರವು ಭಾರತೀಯ ಇಂಗ್ಲಿಷ್ ಲೇಖಕಿ ಕಮಲಾ ದಾಸ್ ಅವರ ಜೀವನಚರಿತ್ರೆಯಾಗಿದೆ.
ಇತ್ತೀಚೆಗೆ ಜಾವೇದ್ ಅಲಿ ಅವರು ತಮ್ಮ ಮ್ಯೂಸಿಕ್ ವಿಡಿಯೋ ಸಿಂಗಲ್ 'ರಂಗ್ರೇಜಿಯಾ'ದಲ್ಲಿ ಕೆಲಸ ಮಾಡುತ್ತಿದ್ದಾರೆ. ಅವರು ಹಾಡಿದರು ಮತ್ತು ಅವರ ವೀಡಿಯೊ ಸಿಂಗಲ್‌ಗಾಗಿ ಹಾಡನ್ನು ಸಂಯೋಜಿಸಿದರು.
ಬಾಹ್ಯ ಕೊಂಡಿಗಳು
ವರ್ಗ:ಜೀವಂತ ವ್ಯಕ್ತಿಗಳು
ಕ್ಯೂಬ್ (ಘನಾಕೃತಿ)
ರೇಖಾಗಣಿತದಲ್ಲಿ, ಒಂದು ಕ್ಯೂಬ್ (ಘನ)ಎಂಬುದು ಒಂದು ತ್ರಿವಿಮಿತೀಯ ಘನಾಕೃತಿಯ ವಸ್ತುವಾಗಿದೆ. ಇದು ಆರು ಚೌಕಾಕಾರದ ಮುಖಗಳು, ಪಾರ್ಶ್ವಗಳು ಅಥವಾ ಬದಿಗಳಿಂದ ಪರಿಮಿತಿಯನ್ನು ಹೊಂದಿದ್ದು, ಇದರಲ್ಲಿ ಮೂರು ಬದಿಗಳು ಪ್ರತಿ ಬಹುಭುಜದಲ್ಲಿ ಸೇರುತ್ತವೆ. ಘನವನ್ನು ಒಂದು ಸಾಮಾನ್ಯ ಷಣ್ಮುಖ (ಆರು ಮುಖಗಳಿರುವ ಒಂದು ಘನ ಕಾಯ)(ಹೆಕ್ಸಾಹೆಡ್ರಾನ್) ಎಂದೂ ಕರೆಯಬಹುದು ಜೊತೆಗೆ ಇದು ಐದು ಪ್ಲೇಟಾನಿಕ್ ಕಾಯಗಳಲ್ಲಿ ಒಂದೆನಿಸಿದೆ. ಇದೊಂದು ಆಯತಾಕೃತಿಯ ಸಮಾಂತರುಪರಿಪದಿ ಹಾಗು ತ್ರಿಕೋನೀಯ ಟ್ರಾಪೆಜೊಹೆಡ್ರಾನ್ ನ ವಿಶೇಷ ಬಗೆಯ ಚತುಷ್ಕೋನದ ಪ್ರಿಸಮ್(ಪಕ್ಕಗಳೆಲ್ಲವೂ ಸಮಾಂತರ ಚತುರ್ಭುಜಗಳಾಗಿಯೂ ಇರುವ ಘನ ಆಕೃತಿ) ಆಗಿದೆ. ಘನವು ಆಕ್ಟಹೆಡ್ರನ್(ಅಷ್ಟಮುಖಿಯ) ದ್ವಿರೂಪವಾಗಿದೆ. ಇದಕ್ಕೆ ಘನಾಕೃತಿಯ ಸಮಸೂತ್ರತೆಯಿದೆ (ಇದನ್ನು ಅಷ್ಟಮುಖೀಯ ಸಮಸೂತ್ರತೆ ಎಂದೂ ಕರೆಯಲಾಗುತ್ತದೆ).
ಒಂದು ಘನವು ಒಂದು ಹೈಪರ್ ಕ್ಯೂಬ್ ನ ಸಾಧಾರಣ ಕಲ್ಪನೆಯಲ್ಲಿ ಹೆಚ್ಚಿದ ತ್ರಿವಿಮಿತೀಯ ಮಾದರಿಯಾಗಿದೆ.
ಇದು 11 ಬಲೆಗಳಿಂದ ಸುತ್ತುವರೆಯಲ್ಪಟ್ಟಿರುತ್ತದೆ. ಒಬ್ಬರು ಒಂದು ಘನಕ್ಕೆ ಬಣ್ಣ ಹಚ್ಚಬೇಕಾದರೆ, ಯಾವುದೇ ಎರಡು ಪಾರ್ಶ್ವ ಮುಖಗಳು ಒಂದೇ ಬಣ್ಣವನ್ನು ಹೊಂದಿರುವುದಿಲ್ಲ, ಅದಕ್ಕೆ ಬಣ್ಣ ತುಂಬಬೇಕಾದರೆ 3 ಬಣ್ಣಗಳ ಅಗತ್ಯವಿದೆ.
ಮೂಲ ಘನದ ಅಂಚಿನ ಉದ್ದವು 1 ಆಗಿದ್ದರೆ, ಅದರ ದ್ವಿರೂಪದ ಆಕ್ಟಹೆಡ್ರನ್(ಅಷ್ಟಮುಖಿ) ಅಂಚಿನ ಉದ್ಧವು \sqrt{2} ಆಗಿರುತ್ತದೆ.
ಸೂತ್ರಗಳು
ಒಂದು ಘನದ ಅಂಚಿನ  ಉದ್ದವು aನಷ್ಟಿದ್ದರೆ,
ಒಂದು ಘನದ ಅಳತೆಯು ಅದರ ಬದಿಗಳ ಮೂರನೇ ಘಾತವಾದ ಕಾರಣ a ×a ×a, ಮೂರನೇ ಘಾತಗಳನ್ನು, ಚತುಷ್ಕೋನಗಳು ಹಾಗು ಎರಡನೇ ಘಾತಗಳ ಹೋಲಿಕೆಯೊಂದಿಗೆಘನಗಳು ಎಂದು ಕರೆಯಲಾಗುತ್ತದೆ.
ಒಂದು ನಿರ್ದಿಷ್ಟ ಕ್ಷೇತ್ರ ತಲದಲ್ಲಿ ಒಂದು ಘನವು, ಘನಾಭ(ಕ್ಯೂಬಾಯ್ಡ್)(ಆಯಾಕೃತಿಯ ಬಾಕ್ಸ್ ಗಳು)ಗಳಲ್ಲೇ ಅತ್ಯಂತ ದೊಡ್ಡ ಘನ ಅಳತೆಯನ್ನು ಹೊಂದಿದೆ. ಅಲ್ಲದೆ, ಒಂದು ಘನವು, ಸಮಾನಾಂತರ ರೇಖೀಯ ಗಾತ್ರವನ್ನು ಒಳಗೊಂಡು ಘನಾಭಗಳಲ್ಲಿ ಅತ್ಯಂತ ದೊಡ್ಡ ಘನ ಅಳತೆಯನ್ನು ಹೊಂದಿದೆ(ಉದ್ದ + ಅಗಲ + ಎತ್ತರ).
ಏಕಪ್ರಕಾರದ ವರ್ಣಲೇಪನ ಹಾಗು ಸಮಸೂತ್ರತೆ(ಸಿಮಿಟ್ರಿ)
ಒಂದು ಘನವು 3 ಏಕಪ್ರಕಾರದ ವರ್ಣಲೇಪವನ್ನು ಹೊಂದಿರುತ್ತದೆ, ಇವುಗಳನ್ನು ಬಹುಮುಖಿಗಳ ಸುತ್ತಲೂ ಇರುವ ಚತುಷ್ಕೋನ ಮುಖಗಳಿಗೆ ಬಳಿಯಲಾದ ಬಣ್ಣಗಳನ್ನು ಆಧರಿಸಿ ಹೆಸರಿಸಲಾಗುತ್ತದೆ: 111, 112, 123.
ಘನವು ಸಮಸೂತ್ರತೆಯ 3 ವರ್ಗಗಳನ್ನು ಒಳಗೊಂಡಿದೆ, ಇದನ್ನು ಪಾರ್ಶ್ವಗಳಿಗೆ ಬಹುಮುಖಿ-ಸಕರ್ಮಕ ಬಣ್ಣವನ್ನು ಬಳಿಯುವ ಮೂಲಕ ನಿರೂಪಿಸಲಾಗಿದೆ. ಅತ್ಯಂತ ದೊಡ್ಡ ಆಕ್ಟಹೆಡ್ರಲ್(ಅಷ್ಟಮುಖಿ)ಸಮಸೂತ್ರತೆಯಲ್ಲಿ Oh ಎಲ್ಲ ಪಾರ್ಶ್ವಗಳು ಒಂದೇ ಬಣ್ಣವನ್ನು ಹೊಂದಿವೆ. ಘನವು ಒಂದು ಪ್ರಿಸಮ್ ನಿಂದ ದ್ವಿಮುಖಿ ಸಮಸೂತ್ರತೆಯು D4h ಉಂಟಾಗುತ್ತದೆ, ಇದರಲ್ಲಿ ಎಲ್ಲ ನಾಲ್ಕು ಪಾರ್ಶ್ವಗಳು ಒಂದೇ ಬಣ್ಣವನ್ನು ಹೊಂದಿರುತ್ತವೆ. ಅತ್ಯಂತ ಕಡಿಮೆ ಸಮಸೂತ್ರತೆಯಾದ D2h ಒಂದು ಪ್ರಿಸಮ್ ಸಮಸೂತ್ರತೆಯೂ ಸಹ ಆಗಿದೆ, ಇದರಲ್ಲಿ ಪಾರ್ಶ್ವಗಳು ಪರ್ಯಾಯ ಬಣ್ಣವನ್ನು ಹೊಂದಿರುತ್ತವೆ, ಈ ರೀತಿಯಾಗಿ ವಿರುದ್ಧ ಪಾರ್ಶ್ವಗಳ ಜೋಡಿಯಾಗಿ ಒಟ್ಟಾರೆಯಾಗಿ ಮೂರು ಬಣ್ಣಗಳನ್ನು ಹೊಂದಿರುತ್ತವೆ. ಪ್ರತಿಯೊಂದು ಸಮಸೂತ್ರತೆಯ ರೂಪವು ಒಂದು ವಿಭಿನ್ನ ವೈತೋಫ್ಫ್ ಸಂಕೇತವನ್ನು ಹೊಂದಿರುತ್ತವೆ.
ಇತರ ವಿಮಿತಿಗಳು
ನಾಲ್ಕು-ವಿಮಿತೀಯ ಯೂಕ್ಲಿಡಿಯನ್ ಸ್ಪೇಸ್ ನಲ್ಲಿ ಒಂದು ಘನದ ಸದೃಶಿಯವು ಒಂದು ವಿಶೇಷ ಹೆಸರನ್ನು ಹೊಂದಿದೆ- ಟೆಸ್ಸೆರಾಕ್ಟ್ ಅಥವಾ(ವಿರಳವಾಗಿ) ಹೈಪರ್ ಕ್ಯೂಬ್ ಎಂದು ಕರೆಯಲಾಗುತ್ತದೆ.
n -ವಿಮಿತೀಯ ಯೂಕ್ಲಿಡಿಯನ್ ಸ್ಪೇಸ್ ನಲ್ಲಿ ಘನ ಸದೃಶಿಯವನ್ನು ಒಂದು ಹೈಪರ್ ಕ್ಯೂಬ್ ಅಥವಾ n -ವಿಮಿತೀಯ ಘನ ಅಥವಾ ಸರಳವಾಗಿ n -ಕ್ಯೂಬ್  ಎಂದು ಕರೆಯಲಾಗುತ್ತದೆ. ಇದು ಮೆಷರ್ ಪಾಲಿಟೋಪ್ ಎಂಬ ಹೆಸರಿನಿಂದಲೂ ಕರೆಯಲ್ಪಡುತ್ತದೆ.
ಕೆಳ ವಿಮಿತಿಗಳಲ್ಲೂ ಸಹ ಘನಕ್ಕೆ ಸದೃಶಿಯಗಳಿವೆ: 0 ವಿಮಿತಿಯಲ್ಲಿರುವ ಒಂದು ಬಿಂದು, ಒಂದು ವಿಮಿತಿಯಲ್ಲಿರುವ ಒಂದು ಖಂಡ ಹಾಗು ಒಂದು ಚತುಷ್ಕೋನದಲ್ಲಿರುವ ದ್ವಿವಿಮಿತೀಯಗಳು.
ಸಂಬಂಧಿತ ಬಹುಮುಖಿಗಳು
ಒಂದು ಘನದ ಬಹುಭುಜಗಳನ್ನು ನಾಲ್ಕರ ಎರಡು ಗುಂಪುಗಳಾಗಿ ವಿಂಗಡಿಸಬಹುದು, ಇದರಲ್ಲಿ ಪ್ರತಿಯೊಂದು ಒಂದು ಸಾಮಾನ್ಯ ಟೆಟ್ರಹೆಡ್ರನ್(ನಾಲ್ಕು ಪಕ್ಕಗಳಿರುವ ಘನ)ನ್ನು ರೂಪಿಸುತ್ತದೆ; ಸಾಧಾರಣವಾಗಿ ಇದನ್ನು ಡೆಮಿಕ್ಯೂಬ್ ಎಂಬ ಹೆಸರಿನಿಂದ ಸೂಚಿಸಲಾಗುತ್ತದೆ. ಇವೆರಡೂ ಒಟ್ಟಾರೆಯಾಗಿ ಒಂದು ಸಾಮಾನ್ಯ ಸಂಯುಕ್ತವನ್ನು ರೂಪಿಸುತ್ತದೆ, ಸ್ಟೆಲ್ಲಾ ಆಕ್ಟಾಂಗುಲ. ಈ ಎರಡೂ ರೂಪಗಳ ಛೇದನವು ಒಂದು ಸಾಮಾನ್ಯ ಅಷ್ಟಮುಖಿಯನ್ನು ರೂಪಿಸುತ್ತದೆ. ಒಂದು ಸಾಧಾರಣ ಟೆಟ್ರಹೆಡ್ರನ್ ನ ಸಮಸೂತ್ರತೆಗಳು ಘನಕ್ಕೆ ಹೊಂದಾಣಿಕೆಯಾಗುವುದರ ಜೊತೆಗೆ ತನ್ನಷ್ಟಕ್ಕೆ ಟೆಟ್ರಹೆಡ್ರನ್ ನ ರಚನೆಗೆ ಕಾರಣವಾಗುತ್ತದೆ; ಘನದ ಇತರ ಬಹುಮುಖಿಗಳು ಪರಸ್ಪರ ಎರಡರ ನಕ್ಷೆಯನ್ನು ರೂಪಿಸುತ್ತದೆ.
ಅಂತಹ ಒಂದು ಸಾಧಾರಣ ಟೆಟ್ರಹೆಡ್ರನ್, ಒಂದು ಘನದ ⅓ರಷ್ಟು ಘನ ಅಳತೆಯನ್ನು ಹೊಂದಿರುತ್ತದೆ. ಉಳಿದ ಕ್ಷೇತ್ರವು ನಾಲ್ಕು ಸಮನಾದ ಅಸಮರೂಪದ ಟೆಟ್ರಹೆಡ್ರನ್ ನ್ನು ಒಳಗೊಂಡಿರುತ್ತದೆ. ಇದರಲ್ಲಿ ಪ್ರತಿಯೊಂದು ಒಂದು ಘನದ 1/6ರಷ್ಟು ಘನ ಅಳತೆಯನ್ನು ಹೊಂದಿರುತ್ತದೆ.
ಒಂದು ನೀಳಕಲನಿಸಿದ ಘನವೇ ಕ್ಯೂಬೋಕ್ಟಹೆಡ್ರನ್. ಸಣ್ಣ ಅಂಚುಗಳನ್ನು ತೆಗೆದುಹಾಕಿದಾಗ ನಮಗೆ 6 ಅಷ್ಟಮುಖಿ ಪಾರ್ಶ್ವಗಳ ಹಾಗು 8 ತ್ರಿಕೋಣ ಪಾರ್ಶ್ವಗಳ ಒಂದು ಬಹುಮುಖಿಯು ಲಭ್ಯವಾಗುತ್ತದೆ. ನಿರ್ದಿಷ್ಟವಾಗಿ ಹೇಳಬಹುದಾದರೆ ನಮಗೆ ಸಾಮಾನ್ಯ ಅಷ್ಟಮುಖಿಗಳು ಲಭ್ಯವಾಗುತ್ತದೆ (ಮೊಟಕುಗೊಂಡ ಘನ). ಒಂದು ಸರಿಯಾದ ಪ್ರಮಾಣದಲ್ಲಿ ಕೋನಗಳು ಹಾಗು ಅಂಚುಗಳನ್ನು ತೆಗೆದುಹಾಕಿದಾಗ ರಾಂಬಿಕ್ಯೂಬೋಕ್ಟಹೆಡ್ರನ್ ಲಭ್ಯವಾಗುತ್ತದೆ.
ಒಂದು ಘನವನ್ನು ಒಂದು ದ್ವಾದಶಮುಖಿಯಲ್ಲಿ ಒಳರಚನೆ ಮಾಡಬಹುದಾಗಿದೆ, ಈ ರೀತಿಯಾಗಿ ಘನದ ಪ್ರತಿ ಬಹುಭುಜವು ದ್ವಾದಶಮುಖಿಯ ಬಹುಭುಜವಾಗಿರುವುದರ ಜೊತೆಗೆ ಪ್ರತಿ ಅಂಚುಗಳು ದ್ವಾದಶಮುಖಿಯ ಪಾರ್ಶ್ವಗಳಲ್ಲಿ ಒಂದಕ್ಕೆ ಕರ್ಣೀಯವಾಗಿರುತ್ತದೆ; ಇಂತಹ ಎಲ್ಲ ಘನಗಳನ್ನು ಸೇರಿಸಿದಾಗ ಐದು ಘನಗಳ ಸಾಮಾನ್ಯ ಸಂಯೋಜನೆಯು ಸೃಷ್ಟಿಯಾಗುತ್ತದೆ.
ಒಂದು ಘನಕ್ಕೆ ನೇರವಾಗಿ ಸಂಪರ್ಕ ಹೊಂದಿದ ಅದರ ಎರಡು ವಿರುದ್ಧ ಮೂಲೆಗಳನ್ನು 3 ಬಹುಭುಜೀಯ ಅಳತೆಗೆ ಮೊಟಕುಗೊಳಿಸಿದಾಗ, ಒಂದು ಅಸಮರೂಪದ ಅಷ್ಟಮುಖಿಯು ರೂಪುಗೊಳ್ಳುತ್ತದೆ. ಇಂತಹ ಅಸಮರೂಪದ ಎಂಟು ಅಷ್ಟಮುಖಿಶ್ರ(ಆಕ್ಟಾಹೆಡ್ರಾ)ಗಳನ್ನು ಒಂದು ಸಾಮಾನ್ಯ ಅಷ್ಟಮುಖಿಯ ತ್ರಿಕೋನೀಯ ಪಾರ್ಶ್ವಗಳಿಗೆ ಸೇರಿಸಿ ಕ್ಯೂಬೋಕ್ಟಹೆಡ್ರನ್ ನ್ನು ರೂಪಿಸಬಹುದು.
ಮೇಲೆ ತೋರಿಸಲ್ಪಟ್ಟ ಎಲ್ಲ ಚಿತ್ರಗಳು ವಿಶೇಷವಾಗಿ ಕಡೆಯದು ಘನದಂತೆ ಒಂದೇ ಸಮಸೂತ್ರತೆಗಳನ್ನು ಹೊಂದಿದೆ (ನೋಡಿ ಆಕ್ಟಹೆಡ್ರಲ್ ಸಿಮೆಟ್ರಿ(ಅಷ್ಟಮುಖೀಯ ಸಮಸೂತ್ರತೆ)
ಪೂರ್ಣವಿರುದ್ಧ ನಕ್ಷೆಯ ಪರಿಣಾಮವಾಗಿ ಉಂಟಾದ ಘನದ ಭಾಗಲಬ್ದವು ಒಂದು ಪ್ರಕ್ಷೇಪಿತ ಬಹುಮುಖಿ, ಹೆಮಿಕ್ಯೂಬ್ ನ್ನು ಸೃಷ್ಟಿಸುತ್ತದೆ.
ಸಾಮಾನ್ಯ ಬಹುಮುಖಿಗಳ ಹಲವಾರು ವರ್ಗಗಳಲ್ಲಿ ಘನವು ಒಂದು ವಿಶೇಷ ಮಾದರಿಯಾಗಿದೆ:
ಸಂಚಯಾತ್ಮಕ ಘನಗಳು
ಘನದ ಒಂದು ಭಿನ್ನ ಮಾದರಿಯೆಂದರೆ ಕ್ಯೂಬ್ ಗ್ರಾಫ್ (ಘನ ರೇಖಾನಕ್ಷೆ), ಇದು ಜ್ಯಾಮಿತೀಯ ಘನದ ಬಹುಮುಖಿಗಳು ಹಾಗು ಅಂಚುಗಳ ರೇಖಾನಕ್ಷೆ. ಇದು ಹೈಪರ್ ಕ್ಯೂಬ್ ರೇಖಾನಕ್ಷೆಯ ಒಂದು ವಿಶೇಷ ಮಾದರಿ.
ಇದರ ಒಂದು ವಿಸ್ತೀರ್ಣವೇ 3-ವಿಮಿತೀಯ k -ary ಹಮ್ಮಿಂಗ್ ರೇಖಾನಕ್ಷೆ, ಇದರಲ್ಲಿ k = 2 ಎಂಬುದು ಘನ ರೇಖಾನಕ್ಷೆ. ಈ ಮಾದರಿಯ ರೇಖಾನಕ್ಷೆಗಳು ಕಂಪ್ಯೂಟರ್ ನ ಪ್ಯಾರಲೆಲ್ ಪ್ರಾಸೆಸ್ಸಿಂಗ್ ಸಿದ್ಧಾಂತದಲ್ಲಿ ಕಂಡುಬರುತ್ತದೆ.
ಬಾಹ್ಯಕೊಂಡಿಗಳು
ವರ್ಗ:ಪ್ಲೇಟಾನಿಕ್ ಕಾಯಗಳು ವರ್ಗ:ಪ್ರಿಸ್ಮಾಟಾಯ್ಡ್ ಬಹುಮುಖಿಗಳು ವರ್ಗ:ಜಾಗವನ್ನು ಭರ್ತಿಮಾಡುವ ಬಹುಮುಖಿಗಳು ವರ್ಗ:ಘನ ಅಳತೆ ವರ್ಗ:ಜೊನೊಹೆಡ್ರಾನ್ ವರ್ಗ:ಗಣಿತ ವರ್ಗ:ರೇಖಾಗಣಿತ
ಕೊ. ಅ ಉಡುಪ
ಕೊಡತ್ತೂರು ಅನಂತ ಪದ್ಮನಾಭ ಉಡುಪ ಅಥವಾ ಕೊ.ಅ.ಉಡುಪ ಇವರು ಪ್ರಸಿದ್ಧ ಸಾಹಿತಿ. ಕಿನ್ನಿಗೋಳಿ ಮಂಗಳೂರು ತಾಲೂಕಿನಲ್ಲಿರುವ ಒಂದು ಪುಟ್ಟ ಗ್ರಾಮ. ಮಂಗಳೂರಿನಿಂದ ಕಟೀಲಿಗೆ ಹೋಗುವ ದಾರಿಯಲ್ಲಿ ಸಿಗುವ ಸುಂದರ ಗ್ರಾಮ. ಇದು ಹಲವಾರು ಸಾಂಸ್ಕೃತಿಕ ಸಾಹಿತ್ಯಿಕ ಹಾಗೂ ಧಾರ್ಮಿಕ ಚಟುವಟಿಕೆಗಳ ಕೇಂದ್ರ. ಈ ಪುಟ್ಟ ಗ್ರಾಮದಲ್ಲಿ ನಾಲ್ಕು ಪ್ರಕಾಶನ ಸಂಸ್ಥೆಗಳಿವೆ. ಅವುಗಳಲ್ಲಿ `ಯುಗಪುರುಷ' ಎಂಬ ಪತ್ರಿಕೆಯು ೧೯೪೭ರಂದು ನಮಗೆ ಸ್ವಾತಂತ್ರ್ಯ ಸಿಕ್ಕ ವರ್ಷ ಮೂರು ಸಾಹಸಿಗಳಿಂದ ಸ್ಥಾಪಿಸಲ್ಪಟ್ಟಿತು. ಆ ಮೂವರು ತ್ರಿಮೂರ್ತಿಗಳಂತೆ ಪತ್ರಿಕೆಯನ್ನು ಉಡುಪಿಯಲ್ಲಿ ಪ್ರಾರಂಭಿಸಿದರು. ಅವರು ಯಾರೆಂದರೆ ಕೊಡತ್ತೂರು ಅನಂತ ಪದ್ಮನಾಭ ಉಡುಪ, ಬನ್ನಂಜೆ ರಾಮಾಚಾರ್ಯರು, ಹಾಗೂ ಎಸ್. ಎಲ್. ನಾರಾಯಣ ಭಟ್ಟರು. ಆವಾಗ ಉಡುಪಿಯ ಕಲ್ಯಾಣಪುರದಲ್ಲಿ ಪತ್ರಿಕೆ ಮುದ್ರಣಗೊಳ್ಳುತ್ತಿತ್ತು. ರಾಮಾಚಾರ್ಯರು ಮತ್ತು ನಾರಾಯಣ ಭಟ್ಟರು ಸ್ವಲ್ಪ ಸಮಯದವರೆಗೆ ಮಾತ್ರ  ಜೊತೆಗಿದ್ದದ್ದು. ಅನಂತರ ಅವರು ಬೇರೆ ಪತ್ರಿಕೆಯನ್ನು ಹೊರತರುವ ವಿಚಾರವನ್ನು ಮಾಡಿದುದರಿಂದ `ಯುಗಪುರುಷ' ದ ಭಾರವನ್ನು ಉಡುಪರ ಹೆಗಲಿಗೇ ಬಿಟ್ಟರು. ಮುಂದೆಲ್ಲಾ`ಯುಗಪುರುಷ'ದ ಜವಾಬ್ದಾರಿ ಉಡುಪರಿಗೇ ಉಳಿಯಿತು. ಉಡುಪರು ಅದನ್ನು ತನ್ನ `ಮಾನಸ ಪುತ್ರ' ಎಂದೇ ಬಗೆದರು. ೧೯೪೮ರಲ್ಲಿ ಸ್ಥಳೀಯ ಪಾಂಪೆ ಶಾಲೆಯಲ್ಲಿ ಅಧ್ಯಾಪಕ ವೃತ್ತಿಗೆ ಸೇರಿದ ಮೇಲೆ ಉಡುಪಿಯಲ್ಲಿದ್ದ ತಮ್ಮ ಪತ್ರಿಕಾ ಕಾರ್ಯಾಲಯವನ್ನು ಹುಟ್ಟೂರಿಗೆ ತಂದರು. `ಯುಗಪುರುಷ' ಕಿನ್ನಿಗೋಳಿಗೆ ಬಂದಿತು. ಮುಂದೆ ಇದು ಗ್ರಾಮೀಣ ಪ್ರದೇಶದ ಪತ್ರಿಕೆಯಾಗಿ ಬೆಳೆಯಿತು.
ಹಿರಿಯರು
ಕೊಡತ್ತೂರು ಉಡುಪರ ಹುಟ್ಟೂರು. ಅದು ದಕ್ಶಿಣ ಕನ್ನಡ ಜಿಲ್ಲೆಯ ಮಂಗಳೂರು ತಾಲೂಕಿಗೆ ಸೇರಿದ ಕಿನ್ನಿಗೋಳಿಯ ಸಮೀಪ ಸುಮಾರು ಎರಡುವರೆ ಮೈಲಿ ಅಂತರದಲ್ಲಿದೆ. ಉಡುಪರ ಪೂರ್ವಜರು ಕುಂದಾಪುರ ಸಮೀಪದ ಕಂದಾವರದವರು. ಅವರು ಅಲ್ಲಿಂದ ಬಂದು ನಲೆಸಿದ್ದು ಕೊಡತ್ತೂರಿನ ಸಮೀಪದ ಅತ್ತೂರಿನಲ್ಲಿ. ಕೊಡತ್ತೂರಿನಲ್ಲಿ ಜೈನ ಕಾಂತರಸರಿಂದ ನಡೆದುಕೊಂಡು ಬಂದ ಒಂದು ಮಠವಿತ್ತು. ಅದರ ಹೆಸರು ದೇವಸ್ವ ಮಠ. ಅದನ್ನು ನೋಡಿಕೊಳ್ಳುವ ಒಂದು ಬ್ರಾಹ್ಮಣ ಕುಟುಂಬವಿತ್ತು. ಆ ಕುಟುಂಬ ನಶಿಸಿದ ಮೇಲೆ ಒಂದು ಉಡುಪ ಕುಟುಂಬವನ್ನು ಇಲ್ಲಿಗೆ ಕರೆಯಿಸಲಾಯಿತಂತೆ. ಇದು ಸುಮಾರು ಕ್ರಿ. ಶ. ೧೮೩೦ರ ಇಸ್ವಿಯಿರಬಹುದೆಂದು ಅಂದಾಜಿಸಲಾಗಿದೆ. ಮಾಧ್ವ ಸಂಪ್ರದಾಯಕ್ಕೆ ಸೇರಿದ ಇವರು ಉಡುಪಿಯ ಅಷ್ಟ ಮಠಗಳಲ್ಲಿ ಕೃಷ್ಣಾಪುರ ಮಠಕ್ಕೆ ಸೇರಿದವರು. ಶ್ರೀನಿವಾಸ ಮತ್ತು ಗಣಪತಿ ಇವರ ನಿತ್ಯ ಆರಾಧ್ಯ ದೇವರು. ಋಗ್ವೇದಿಗಳಾದ ಇವರು ವೇದಧ್ಯಯನ, ಸಂಸ್ಕೃತಾಭ್ಯಾಸಗಳಲ್ಲಿ ತೊಡಗಿ ಹೆಚ್ಚಿನ ಆಸಕ್ತರಾಗಿದ್ದರು. ಕೊಡತ್ತೂರಿಗೆ ಬಂದವರಲ್ಲಿ ಮೊದಲಿಗರು ಶಂಕರನಾರಾಯಣ ಉಡುಪರು. ಅಂದರೆ ಅನಂತ ಪದ್ಮನಾಭ ಉಡುಪರ ಅಜ್ಜ. ಇವರು ವೇದಧ್ಯಯನ, ಪೌರೋಹಿತ್ಯ, ಜ್ಯೋತಿಷ್ಯಗಳಲ್ಲಿ ಪಾರಂಗತರಾದ ಸುಸಂಸ್ಕೃತ ಸಭ್ಯ ವ್ಯಕ್ತಿಗಳು. ಇವರಿಗೆ ಮೂರು ಮಕ್ಕಳು. ದಾಸ ಉಡುಪರು, ನಾರಾಯಣ ಯಾನೆ ತಮ್ಮಯ್ಯ ಉಡುಪರು ಮತ್ತು ಈಶ್ವರ ಉಡುಪರು. ಎರಡನೆಯವರಾದ ತಮ್ಮಯ್ಯ ಉಡುಪರೇ ಅನಂತ ಪದ್ಮನಾಭ ಉಡುಪರ ತಂದೆಯವರು. ತಾಯಿಯವರ ಹೆಸರು ಗಂಗಮ್ಮ.
ಬಾಲ್ಯ ಮತ್ತು ಜೀವನ
ಅನಂತ ಪದ್ಮನಾಭ ಉಡುಪರು ಜನಿಸಿದ್ದು ೧೯೨೫ ಜನವರಿ, ೫ರಂದು. ಅನಂತ ಪದ್ಮನಾಭ ಉಡುಪರು ಬಾಲ್ಯದಲ್ಲಿ ನಾಲ್ಕು ವರ್ಷಗಳ ಕಾಲ ಋಗ್ವೇದವನ್ನು ಅಭ್ಯಾಸ ಮಾಡಿದರು. ಅಭ್ಯಾಸ ಮಾಡಿಸಿದ ಗುರು ಅವರ ತೀರ್ಥರೂಪರೇ. ಒಂದು ವರ್ಷ ಪೌರೋಹಿತ್ಯ ಕಲಿಕೆಯು ಅವರಿಂದಲೇ ಆಯಿತು. ಉಡುಪರ ಪ್ರಾಥಮಿಕ ಶಿಕ್ಷಣವು ಶ್ರೀ ದುರ್ಗಾ ಪರಮೇಶ್ವರಿ ಹಿರಿಯ ಪ್ರಾಥಮಿಕ ಶಾಲೆಯಲ್ಲಿ. ಅನಂತರ ೧೯೩೮ರಲ್ಲಿ ಅವರು ಉಡುಪಿಯಲ್ಲಿ ಸಂಸ್ಕೃತ ಕಾಲೇಜಿಗೆ ಸೇರಿದರು. ಅಲ್ಲಿ ಐದು ವರ್ಷಗಳ ಕಾಲ ಅವರ ಸಂಸ್ಕೃತ ಪ್ರಾರಂಭಿಕ ಅಭ್ಯಾಸ ನಡೆಯಿತು. ೧೯೪೪ರಲ್ಲಿ ಮತ್ತು ೪೫ನೆ ಇಸ್ವಿಯಲ್ಲಿ ಬೆಂಗಳೂರಿನಲ್ಲಿ ಕನ್ನಡ ಸಾಹಿತ್ಯ ಪರಿಷತ್ತಿನ ಆಶ್ರಯದಲ್ಲಿ ನಡೆಯುತ್ತಿದ್ದ ಕನ್ನಡ `ಕಾವ', ಮತ್ತು `ಜಾಣ', ಈ ಎರಡು ಪರೀಕ್ಷೆಗಳಿಗೆ ಕುಳಿತುಕೊಂಡು ಸಾಹಿತ್ಯದ ಓದಿಗೆ ತೊಡಗಿಕೊಂಡರು. ೧೯೪೬ ಮತ್ತು ೪೭ನೆ ಇಸ್ವಿಯಲ್ಲಿ ಸಂಸ್ಕೃತ ಶಿರೋಮಣಿ ಪರೀಕ್ಷೆ ಪಾಸು ಮಾಡಿದರು. ಅವರ ವಿದ್ಯಾ ಆಸಕ್ತಿ ಅಪಾರ. ೧೯೪೭-೪೮ರಲ್ಲಿ ಜ್ಯೋತಿಷ್ಯದಲ್ಲಿ ಸ್ನಾತಕರಾದರು. ಅದರ ಜೊತೆಗೆ ಹಿಂದಿ ವಿಶಾರದಾ ಪರೀಕ್ಷೆಯನ್ನು ಪೂರೈಸಿದರು. ೧೯೫೦ರಲ್ಲಿ ಮದ್ರಾಸ್ ವಿಶ್ವವಿದ್ಯಾಲಯದಿಂದ `ಕನ್ನಡ ವಿದ್ವಾನ್' ಪದವಿಯನ್ನು ಪಡೆದರು. ೧೯೫೪ರಲ್ಲಿ ಹಿಂದಿ ಪ್ರವೀಣ ಮತ್ತು ಪ್ರಚಾರಕ ಈ ಎರಡೂ ಪರೀಕ್ಷೆಗಳನ್ನು ಮುಗಿಸಿದರು. ಕನ್ನಡ, ಹಿಂದಿ, ಸಂಸ್ಕೃತ ಈ ಮೂರೂ ಭಾಷೆಗಳಲ್ಲಿ ಪಾರಂಗತರಾದ ಉಡುಪರು ವೃತ್ತಿಗೆ ಬೇಕಾದ ಷೈಕ್ಷಣಿಕ ಅರ್ಹತೆಯನ್ನು ಗಳಿಸಿಕೊಂಡರು.
ಉಡುಪರು ವೃತ್ತಿಯಲ್ಲಿ ಅಧ್ಯಾಪಕರಾಗಿದ್ದರು. ವೃತ್ತಿಯನ್ನು ಸ್ವೀಕರಿಸಿದ್ದು ೧೯೪೮ ಜೂನ್ ೧ರಲ್ಲಿ; ಸ್ಥಳೀಯ ಪಾಂಪೈ ಜೂನಿಯರ್ ಕಾಲೇಜು, ಐಕಳ-ಇಲ್ಲಿ. ಕನ್ನಡ ಹಿಂದಿ ಭಾಷಾ ಬೋಧಕರಾಗಿ ಮೂವತ್ತೆರಡು ಕಾಲ ಈ ಸಂಸ್ಥೆಯಲ್ಲಿ ದುಡಿದು ನಿವೃತ್ತರಾದರು.
ಪತ್ರಿಕೋದ್ಯಮ
ಪತ್ರಿಕೋದ್ಯಮಿಯಾಗಿ ಉಡುಪರು ಮಾಡಿದ ಸಾಧನೆ ಸಾಹಸದ್ದೇ ಎಂಬುದರಲ್ಲಿ ಎರಡು ಮಾತಿಲ್ಲ. ಕರ್ನಾಟಕದ ಒಳಗೂ ಹೊರಗೂ `ಯುಗಪುರುಷ' ಮಾಸ ಪತ್ರಿಕೆ ತನ್ನ ಹೆಸರನ್ನು ಉಳಿಸಿಕೊಂಡು ಬಂದಿದೆ. ಕರ್ನಾಟಕದಲ್ಲಿ ಇದೊಂದೇ ಪತ್ರಿಕೆ ಇಷ್ಟೊಂದು ದೀರ್ಘ ಕಾಲ ತಪ್ಪದೆ ಬರುತ್ತಿದೆ. ಉಡುಪರು ಪತ್ರಿಕೆಯನ್ನು ಒಂದು ಉದ್ಯಮ ಎಂದು ಭಾವಿಸಿದವರಲ್ಲ. ಓದುಗರಲ್ಲಿ ಉತ್ತಮ ಅಭಿರುಚಿ, ಆಸ್ಕ್ತಿ, ಸದ್ಗುಣ ಸಂಸ್ಕಾರಗಳನ್ನು ಒಡ್ಮೂಡಿಸಬೇಕೆಂಬ ಕಳಕಳಿ ಉಡುಪರಿಗೆ ಇತ್ತೇ ಹೊರತೂ ಬರೀ ಮನೋರಂಜನೆ ಅವರ ಉದ್ದೇಶವಾಗಿರಲಿಲ್ಲ. ನಾಡಿನ ಹಿರಿಯ ಸಾಹಿತಿಗಳ ಲೇಖನಗಳು, ಕವನಗಳು, ಚಿಂತನೆಗಳೆಲ್ಲವನ್ನೂ `ಯುಗಪುರುಷ'ವು ತನ್ನ ಓದುಗರಿಗೆ ಒದಗಿಸಿದೆ. `ಯುಗಪುರುಷ'ವನ್ನು ಮುಂದಿಟ್ಟುಕೊಂಡು ಉಡುಪರು ಕಿನ್ನಿಗೋಳಿಯಲ್ಲಿ ಒಂದು ಸಾಂಸ್ಕೃತಿಕ ವೇದಿಕೆಯನ್ನೇ ನಿರ್ಮಾಣ ಮಾಡಿದ್ದು ಅವರ ಬದುಕಿನ ಮಹತ್ವದ ಸಾಧನೆ ಎನ್ನಬೇಕು.
ಪಾರ್ವತಿ
thumb|150px|ಪಾರ್ವತಿ [[ಗಣೇಶನಿಗೆ ಮೊಲೆಯುಣಿಸುತ್ತಿರುವ ಚಿತ್ರಣ]]
ಕೊ. ಅ ಉಡುಪ
ಪತ್ರಿಕೋದ್ಯಮ
ಈ ಪತ್ರಿಕೆಯ ಮೂಲಕ ಉಡುಪರು ಮಾಡಿದ ಇನ್ನೊಂದು ಸಾಧನೆ ಅಷ್ಟೇ ಮಹತ್ವದ ಕೆಲಸವೆಂದರೆ ಉದಯೋನ್ಮುಖ ಸಾಹಿತಿಗಳನ್ನು ಗಮನಿಸಿದ್ದು, ಪ್ರೋತ್ಸಾಹಿಸಿದ್ದು. ಸಾಮಾನ್ಯವಾಗಿ ಪತ್ರಿಕಾ ಪ್ರಪಂಚದಲ್ಲಿ ಈಗ ತಾನೇ ಕಣ್ಣು ತೆರೆಯಲು ಪ್ರಯತ್ನಿಸುವ ಸಾಹಿತ್ಯ ಶಿಶುಗಳಿಗೆ ಅವಕಾಶವೇ ಇರುವುದಿಲ್ಲ. ಆ ನಿಟ್ಟಿನಲ್ಲಿ ಉಡುಪರ ತತ್ವ ಇದು: ಹುಟ್ಟುವಾಗಲೇ ಒಬ್ಬ ಸಾಹಿತಿಯಾಗಿಯೇ ಹುಟ್ಟಲಾರ. ಅದಕ್ಕೆ ಅವಕಾಶ ಸಿಗದಿದ್ದರೆ ಒಬ್ಬ ಹೊಸಬನು ಸಾಹಿತಿಯಾಗಿ ಬೆಳೆಯಲು ಹೇಗೆ ಸಾಧ್ಯ? ಇದು ಉಡುಪರ ದೃಷ್ಟಿ. ವರ್ಷಕ್ಕೊಮ್ಮೆ ವಿಶೇಷಾಂಕ ಹೊರ ತರುತ್ತಿದ್ದರು. ದಸರಾ ದೀಪಾವಳಿ ವಿಶೇಷಾಂಕ ಎಂದು ಹೊರ ಬರುತ್ತಿದ್ದ ಈ ಸಂಚಿಕೆಯನ್ನು ಪ್ರತಿ ವರ್ಷ ಒಂದೊಂದು ವಿಷಯವನ್ನು ಪ್ರಮುಖವಾಗಿಟ್ಟುಕೊಂಡು ಆ ವಿಷಯಕ್ಕೆ ಸಂಬಂಡಪಟ್ಟಂತೆ ನಾಡಿನ ವಿವಿಧ ಲೇಖರಿಂದ ಲೇಖ್ನಗಳನ್ನು ಆಮಂತ್ರಿಸುತ್ತಿದ್ದರು. ಗಣ್ಯ ಲೇಖಕರೆಲ್ಲ ಈ ಸಂಚಿಕೆಗೆ ಅತ್ಯಂತ ಬೆಲೆ ಬಾಳುವ ಲೇಖನಗಳನ್ನು ಬರೆದಿದ್ದಾರೆ.
ಪ್ರಕಾಶನದ ಸಾಹಸ
ಉಡುಪರು ತಮ್ಮ ಪ್ರಕಾಶನದಿಂದ ಸಾಧಿಸಿದ ಮತ್ತೊಂದು ಸಾಧನೆಯಿದೆ. ಅದು ಉದಯೋನ್ಮುಖ ಲೇಖಕರ ಕೃತಿಗಳನ್ನು ಪ್ರಕಟಿಸಿ ಅವರನ್ನು ಪ್ರೋತ್ಸಾಹಿಸಿದ್ದು. ಇಂದು ಸಾಹಿತ್ಯ ಕ್ಷೇತ್ರದಲ್ಲಿ ಹೆಸರು ಗಳಿಸಿದ ಅನೇಕ ಸಾಹಿತಿಗಳ ಪ್ರಾರಂಭಿಕ ಕೃತಿಗಳನ್ನು ಪ್ರಕಟಿಸಿ ಪ್ರೋತ್ಸಾಹಿಸಿದ ಕೀರ್ತಿ ಉಡುಪರಿಗೆ ಸಲ್ಲುತ್ತದೆ. ಶ್ರೀಕೆ.ಗಣೇಶ ಮಲ್ಯ, ಡಾ. ಸಿ ಹೊಸಬೆಟ್ಟು, ಡಾ ನಾ ಮೊಗಸಾಲೆ, ಸುಬ್ರಾಯ ಚೊಕ್ಕಾಡಿ, ಪಳಕಳ ಸೀತಾರಾಮ ಭಟ್ಟ, ಪು. ಶ್ರೀನಿವಾಸ್ ಭಟ್, ಸುಮುಖಾನಂದ ಜಲವಳ್ಳಿ, ಹೀಗೆ ಪಟ್ಟಿಯನ್ನು ಉದ್ದ ಬೆಳೆಸಬಹುದು. ತಮ್ಮ ಪತ್ರಿಕೆ ಹೇಗೋ ಹಾಗೆ ತಮ್ಮ ಪ್ರಕಾಶನದಿಂದಲೂ ಅದೆಷ್ಟೋ ಮಂದಿ ಸಾಹಿತಿಗಳನ್ನು ಬೆಳಕಿಗೆ ತಂದದ್ದು, ಬರೆಯುವ ವಿಶ್ವಾಸ ಮೂಡಿಸಿದ್ದು ಉಡುಪರ ಸಾಧನೆಯಲ್ಲಿ ಹೆಕ್ಕಿ ಹೇಳಬೇಕಾದ ವಿಷಯವಾಗಿದೆ.
ಸಾಂಸ್ಕೃತಿಕ ಹರಿಕಾರ
ಪ್ರತಿ ವರ್ಷ ಯುಗಪುರುಷ ಆಶ್ರಯದಲ್ಲಿ ಅನೇಕ ಸಾಂಸ್ಕೃತಿಕ ಚಟುವಟಿಕೆಗಳನ್ನು ಹಮ್ಮಿಕೊಳ್ಳುತ್ತಿದ್ದರು. ಸ್ವಾತಂತ್ರ್ಯೋತ್ಸವ, ರಾಜ್ಯೋತ್ಸವ, ಗಣರಾಜ್ಯೋತ್ಸವ ದಸರಾ ಇಂಟ ರಾಷ್ಟ್ರೀಯ ಪರ್ವ ದಿನಗಳಂದು ವಿಶೇಷ ಕಾರ್ಯಕ್ರಮಗಳನ್ನು ಸಂಘಟಿಸುತ್ತಿದ್ದರು.ನಾಟಕ, ಸಂಗೀತ, ನೃತ್ಯ ಇಂಟ ಮನೋರಂಜಕ ಕಾರ್ಯಕ್ರಮಗಳನ್ನು ಏರ್ಪಡಿಸುತ್ತಿದ್ದರು. `ಯುಗಪುರುಷ' ಪತ್ರಿಕೆಯ ರಜತೋತ್ಸವ, ತ್ರಿದಶಮಾನೋತ್ಸವ, ಚತುರ್ಥ ದ್ಶಮಾನೋತ್ಸವಗಳನ್ನು ಮೂರು ನಾಲ್ಕು ದಿನಗಳ ವರೆಗೆ ಹಮ್ಮಿಕೊಂಡು ಸಾಹಿತ್ಯಗೋಷ್ಟಿ, ಕವಿಗೋಷ್ಟಿಗಳಂತಹ ವಿವಿಧ ಗೋಷ್ಠಿಗಳನ್ನು ನಡೆಸುತ್ತಿದ್ದರು. ಬನ್ನಂಜೆ ಗೋವಿಂದಾಚಾರ್ಯರ ಉಪನ್ಯಾಸ ಸಪ್ತಾಹವನ್ನು ಏರ್ಪಡಿಸಿ ರಾಮಾಯಣ, ಮಹಾಭಾರತ, ಭಾಗವತ, ಭಗವದ್ಗೀತೆ, ಉಪನಿಷತ್ತುಗಳು, ಹೀಗೆ ವಿವಿಧ ದರ್ಶನ, ಪುರಾಣ, ಮಹಾಕಾವ್ಯಗಳ  ಮೇಲೆ ಪ್ರವಚನ ಕೊಡಿಸುವುದರ ಮೂಲಕ ಸನಾತನ, ಧರ್ಮ-ಸಂಸ್ಕೃತಿಯ ಬಗ್ಗೆ ಜಿಜ್ನಾಸೆ ಮೂಡಿಸಿ ಈ ಪರಿಸರದ ಜನತೆಯ ಜ್ಞಾನ ದಾಹವನ್ನು ತಣಿಸಿದವರು ಉಡುಪರು. ಹನ್ನೆರಡು ವರ್ಷಗಳಿಂದ ನಡೆಯಿಸಿಕೊಂಡು ಬಂದ ಈ ಕಾರ್ಯವನ್ನು ಅವರು ಇದೊಂದು ಜ್ಞಾನ ಯಜ್ನವೆಂದೇ ಸ್ವೀಕರಿಸಿದವರು. ಅಷ್ಟೇ ಅಲ್ಲದೇ ಅದೇಸಮಯ ಭದ್ರಗಿರಿ ಅಚ್ಯುತದಾಸರನ್ನು ಬರಮಾಡಿಕೊಂಡು ಹರಿಕಥಾ ಸಪ್ತಾಹವನ್ನು ನಿರಂತರವಾಗಿ ನಡೆಯಿಸಿಕೊಂಡು ಬಂದವರು. ಅವರ ಧಾರ್ಮಿಕ ಶೃದ್ಧೆ ಮತ್ತು ಸಂಸ್ಕೃತಿಯ ಮೇಲಿನ ಪ್ರೀತಿ ಗೌರವ ಕಳಕಳಿ -ಇವುಗಳಿಗೆ ಬೇರೆ ಉದಾಹರಣೆ ಬೇಕಿಲ್ಲ.
ಪಾರ್ವತಿ
ಪಾರ್ವತಿಯ ಜನನದ ಹಿನ್ನೆಲೆ
ತಾರಕಸುರ ರಕ್ಕಸರ ನಾಯಕ, ಅರಸ, ಅತುಳ ಪರಾಕ್ರಮಿ. ಸಿಂಹಾಸನವೇರುತ್ತಲೆ ಅವನು ಮಾಡಿದ ಕೆಲಸವೆಂದರೆ ತನ್ನ ರಕ್ಷಣೆಗಾಗಿ ಶಕ್ತಿವರ್ದನೆಗಾಗಿ ಪರಬ್ರಹ್ಮನನ್ನ ಕುರಿತು ಮಾಡಿದ ಕಠಿಣ ತಪಸ್ಸು.ಹಲವು ವರ್ಷ ಒಂಟಿಕಾಲಿನಲ್ಲಿ ನಿಂತು ಧ್ಯಾನ ಮಾಡಿದ ನಂತರ ಮರದಿಂದ ಕಾಲುಗಳಲ್ಲಿ ಕೊಂಬೆಹಿಡಿದು ತಲೆಕೆಳಗಾಗಿ ನೇತಾಡುತ್ತ ಕೆಲವು ವರ್ಷ ತಪಸ್ಸನ್ನು ಆಚರಿಸಿದ. ನಿರಾಹಾರನಾದ, ಕಡೆಗೆ ತನ್ನ ಪ್ರಾಣವನ್ನು ಅರ್ಪಿಸಲು ಸಿದ್ದನಾದ. ಆಗ ಬ್ರಹ್ಮನು ಬರಲೇ ಬೇಕಾಯಿತು, ಬಂದವನು ಕೇಳಿದ "ತಾರಕ ಏಕಾಗಿ ಈ ಕಠಿಣ ತಪ ನಿನಗೆ ಏನು ಬೇಕು ಹೇಳು? " ತಾರಕ ಕೇಳಿದ ವರವಾದರೊ ಅಷ್ಟೆ ವಿಚಿತ್ರವಾಗಿತ್ತು "ನನಗೆ ಏಳು ವರ್ಷದ ಬಾಲಕನಿಂದ ಮಾತ್ರ ಮರಣ ಬರಲಿ, ವಿಷ್ಣು ಆದಿಯಾಗಿ ಉಳಿದ ಯಾರಿಂದಲೂ ಮರಣ ಬಾರದಿರಲಿ" ಎಂದು ಮೊದಲನೆ ವರ ಕೇಳಿದ, ಎರಡನೆಯದಾಗಿ "ಅ ಏಳು ವರ್ಷದ ಬಾಲಕ ಶಿವಪುತ್ರನೇ ಆಗಿರಬೇಕು" ಎಂದು ಬೇಡಿದ. ಬ್ರಹ್ಮನಾದರೊ ತಥಾಸ್ತು ಎಂದ. ದೇವತೆಗಳೆಲ್ಲ ಕಂಗೆಟ್ಟರು. ತಾರಕ ಮೂರು ಲೋಕವನ್ನು ಆಕ್ರಮಿಸಿದ.ಇಂದ್ರಾದಿಗಳು ವಿಷ್ಣುವಿಗೆ ಮೊರೆ ಬಂದರು,ವಿಷ್ಣುವು ತಾನು ಅಸಹಾಯಕನೆಂದ ಶಿವಪುತ್ರನಿಂದಲ್ಲದೆ ತಾರಕನಿಗೆ ಅನ್ಯರಿಂದ ಮರಣವಿಲ್ಲ.
ಕೊ. ಅ ಉಡುಪ
ಉಡುಪರ ಸಾಹಿತ್ಯಾವಲೋಕನ
ಕೊ ಅ ಉಡುಪರ ಒಟ್ಟೂ ಸಾಹಿತ್ಯವನ್ನು ಮುಖ್ಯವಾಗಿ ಪದ್ಯ ಸಾಹಿತ್ಯ, ಮತ್ತು ಗದ್ಯ ಸಾಹಿತ್ಯ ಎಂದು ವಿಂಗಡಿಸಿಕೊಳ್ಳಬಹುದು. ಕೊಡತ್ತೂರು ಅನಂತಪದ್ಮನಾಭ ಉಡುಪ ಎಂಬ ಹೆಸರಿನಲ್ಲಿ ಗ್ದ್ಯ ರಚನೆ ಮಾಡಿರುವ ಅವರು ಪದ್ಯ ರಚನೆಯಲ್ಲಿ `ಕಮಲನಾಭ' ಎಂಬ ಕಾವ್ಯನಾಮವನ್ನು ಬಳಸಿಕೊಂಡಿರುವರು. ಪದ್ಯ ಸಾಹಿತ್ಯ ಉಡುಪರ ಮೊದಲ ಕವನ ಸಂಕಲನ `ಸಮರ್ಪಣೆ' ೧೯೫೪ರಲ್ಲಿ ಮುದ್ರಿತವಾದುದು. ಇದರಲ್ಲಿ ಒಟ್ಟೂ ೧೫ ಕವನಗಳಿವೆ. ಎರಡನೆಯ ಸಂಗ್ರಹ `ಸುಮ ಸಂಚಯ' ಇದ್ಸು ೧೯೫೫ರಲ್ಲಿ ಪ್ರಕಟವಾದುದು. ೧೯೬೭ರಲ್ಲಿ ಪ್ರಕಟಿತ `ತುಂಬಿದ ತಂಬಿಗೆ' ಉಡುಪರ ಮೂರನೆ ಕವನ ಸಂಕಲನ. ೧೯೭೩ರಲ್ಲಿ `ಜೋಡಿ-ಮೋಡಿ' ಕವನ ಸಂಕಲನ ಪ್ರಕಟಗೊಂಡಿತು. ಎಸ್. ವಿ. ಪರಮೇಶ್ವರ ಭಟ್ಟರು ಮುನ್ನುಡಿ ಬರೆದಿದ್ದಾರೆ. ಉಡುಪರ ಗದ್ಯ ಸಂಕಲನದಲ್ಲಿ ಪ್ರಬಂಡ ಸಂಕಲನಗಳು, ನಾಟಕಗಳು, ಕಥೆ-ಕಾದಂಬರಿಗಳು, ಪರಿಚಯ ಕೃತಿಗಳು, ಇತರ ಕೃತಿಗಳು ಎಂದು ವಿಂಗಡಿಸಬಹುದು. `ಮೂಲದಾಳ' ಕಥಾ ಸಂಕಲನ. ಕುಟಿಲ ಕಾಲ' ಎಂಬುದು ಐತಿಹಾಸಿಕ ಕಾದಂಬರಿ. `ದೀನ-ಮಾನ'ಮೂರು ಅಂಕಗಳ ಐತಿಹಾಸಿಕ ನಾಟಕವಾಗಿದೆ. ಯೇಸುವಿನ ಮಾನವೀಯ ಅನುಕಂಪದ ಕಡೆಗೆ ಗಮನಸೆಳೆವ ಇನ್ನೊಂದು ಚಿಕ್ಕ ನಾಟಕ `ಕರುಣಾದಾತ ದೇವದೀತ' `ಧೂರ್ತೋಪಾಖ್ಯಾನ 'ಇದೊಂದು ಅನುವಾದಿತ ಕೃತಿ. ``ಕಿರುಕಂದರ ಲಾಲನೆ-ಪಾಲನೆ' ಈ ಕಿರು ಹೊತ್ತಗೆಯಲ್ಲಿ ಮಕ್ಕಳಿಗೆ ಆರೋಗ್ಯದ ಬಗ್ಗೆ ತಿಳುವಳಿಕೆ ಮೂಡಿಸಬಲ್ಲ ಹೊತ್ತಗೆಯಾಗಿದೆ. ಪ್ರಿಚಯ ಕೃತಿಗಳಲ್ಲಿ ಕೆಲವು ಕೃತಿಗಳು ಇವೆ. ೧೯೬೪ರಲ್ಲಿ ಪ್ರಕಟವಾದ ``ಮಂಗಲಾಂಗನೆಯರು'' ಹೊತ್ತಗೆಯಲ್ಲಿ ಒನಕೆ ಓಬವ್ವ, ಪನ್ನೆ, ಚಾಂದ್ ಬೀಬಿ, ದುರ್ಗಾವತಿ, ಅರಗಲ್ ರಾಣಿ, ಕಿತ್ತೂರು ಚೆನ್ನಮ್ಮ ಈ ಆರು ಮಹಿಳೆಯರ ಕುರಿತ ಹೃದ್ಯವಾದ ಪರಿಚಯ ಲೇಖನಗಳಿವೆ. ಶ್ರೀಕಟೀಲು ಕ್ಷೇತ್ರದ ಕುರಿತು ಬೇರೆ ಬೇರೆ ಸಂದರ್ಭದಲ್ಲಿ ಬರೆದ ನಾಲ್ಕು ಕೃತಿಗಳಿವೆ. ಕಡಂದಲೆ ಸುಬ್ರಹ್ಮಣ್ಯ ದೇವಸ್ಥಾನದ ಕುರಿತು ಬರೆದ ಪಾವನ ಕೃತಿಯಿದೆ. ದಕ್ಷಿಣ ಕನ್ನಡ ಜಿಲ್ಲೆಯ ವಿಶಿಷ್ಟ ರೀತಿಯ ಆರಾಧನೆಯಾದ ನಾಗಮಂಡಲದ ಕುರಿತು ಪರಿಚಯ ಹೊತ್ತಗೆಯನ್ನು ಬರೆದಿದ್ದಾರೆ. ಪ್ರಬಂಡ ಹೊತ್ತಗೆಗಳು ಚಾರು-ಚಯನ' ಮೊದಲ ಪ್ರಬಂಡ ಸಂಕಲನ. ೧೯೬೭ರಲ್ಲಿಪ್ರಕಟಗೊಂಡಿತು. ೧೯೭೨ರಲ್ಲಿ ಪ್ರಕಟವಾದ `ನಮನ' ಉಡುಪರ ಎರಡ್ನೆಯ ಪ್ರಬಂಡ ಸಂಕಲನ. ಅವರ ಮೂರ್ನೆ ಪ್ರಬಂಡ ಸಂಕಲನ `ಬಿಂದು-ಸಿಂಧು' ೧೯೭೭ರಲ್ಲಿ ಪ್ರಕಟಗೊಂಡಿತು. ೧೯೮೩ರಲ್ಲಿ ಮೂರು ಚಿಕ್ಕ ಹೊತ್ತಗೆಗಳಾದ `ಅಂತ್ರಾಳ', ಮಾನದೋ-ನಃ, ಬೆಳಕು ಇವು ಮೂರು ಚಿಕ್ಕ ಹೊತ್ತಗೆಗಳು. ಉಡುಪರ `ಜೋಡಿ-ಮೋಡಿ' ಕವನ ಸಂಗ್ರಹಕ್ಕೆ ಮುನ್ನುಡಿ ಬರೆದ ಪ್ರೊ. ಎಸ್. ವಿ. ಪರಮೇಶ್ವರ ಭಟ್ಟರು ಹೀಗೆ ಬರೆಯುತ್ತಾರೆ:` ಕಮಲನಾಭ ಎನ್ನುವುದು ಕನ್ನಡ ಸಾರಸ್ವತ ಲೋಕದಲ್ಲಿ ಕಳೆದ ಮೂವತ್ತು ವರ್ಷಗಳಿಂದ ಕೇಳಿ ಬರುತ್ತಿರುವ ಒಂದು ಸೊಗಸಾದ ಕಾವ್ಯನಾಮ! ಈ ಕಾವ್ಯನಾಮದಿಂದ ಕೃತಿಗಳನ್ನು ಬರೆಯುತ್ತಿರುವವರು ವಿದ್ಯಾ ವಿನಯ ಸಂಪನ್ನರೂ, ಸುಸಂಸ್ಕೃತರೂ, ಆದ ಕೊಡತ್ತೂರು ಅನಂತ ಪದ್ಮನಾಭ ಉಡುಪರು. ಇಂಥಹ ಒಂದು ಮನೋಧರ್ಮದವರು ಕವಿಯಾಗಿ ಕೃತಿ ರಚನೆ ಮಾಡಿದಾಗ ಅಲ್ಲಿ ಧರ್ಮವೂ ಕಾವ್ಯ ಧರ್ಮವೂ ಕೂಡಿಯೇ ಮೂಡಿ ಮೆರಗುತ್ತಿರುವುದು ಸ್ವಾಭಾವಿಕ''
ಪಾರ್ವತಿ
ಪಾರ್ವತಿಯ ಜನನದ ಹಿನ್ನೆಲೆ
ತಾರಕನು ಯೋಚಿಸಿಯೆ ವರಬೇಡಿದ್ದ. ಪರಶಿವನೀಗ ಒಂಟಿ, ಅವನು ಮದುವೆಯಾಗುವುದು ಅಸಂಭವ. ಒಂದುವೇಳೆ ಮದುವೆಯಾದರು ದೀರ್ಘತಪಸ್ಸಿನಲ್ಲಿ ಮುಳುಗಿ ಸನ್ಯಾಸಿಯಂತಿರುವ ಅವನು ಸಂಸಾರಿಯಾಗಿ ಮಕ್ಕಳನ್ನು ಪಡೆಯುವುದು ಸಾದ್ಯವೆ ಇಲ್ಲ ಎಂದು ತಾರಕನ ಲೆಕ್ಕ.ಅವನ ಯೋಚನೆಯು ಸರಿ ಇತ್ತು. ಆದಿದೇವನಾದ ಪರಶಿವನು ಸತಿಯನ್ನು ವರಿಸಿದ್ದ. ಸತಿಯಾದರೊ ದಕ್ಷಬ್ರಹ್ಮನ ಪುತ್ರಿ. ಅದೇನೊ ಸದಾ ಮಾವನಿಗೆ ತನ್ನ ಅಳಿಯ ಶಿವನನ್ನು ಕಂಡರೆ ಎಂತದೊ ತಿರಸ್ಕಾರ. ಸದಾ ಸ್ಮಶಾನವಾಸಿಯಾದ, ಬೂದಿಯನ್ನು ವಿಭೂತಿಯಾಗಿ ಬಳಿದುಕೊಳ್ಳುವ, ಪ್ರೇತಗಣಗಳೊಡನೆ ವಾಸಿಸುವ ಶಿವನನ್ನು ತನ್ನ ಸರಿಸಮಾನವಾಗಿ ಕಾಣಲು ಒಪ್ಪದ ದುರಭಿಮಾನ.ಅಂತಹ ದುರಂಹಕಾರ ಅವನ ಪುತ್ರಿಯ ಮರಣಕ್ಕೆ ಕಾರಣವಾಗಿತ್ತು.
ಕೊ. ಅ ಉಡುಪ
ಉಡುಪರ ಸಾಹಿತ್ಯಾವಲೋಕನ
ವರ್ಗ:ಪತ್ರಕರ್ತರು
ಪಾರ್ವತಿ
ಪಾರ್ವತಿಯ ಜನನದ ಹಿನ್ನೆಲೆ
ತನ್ನ ಅರಮನೆಯಲ್ಲಿ ನಡೆದ ಮಹಾಯಾಗಕ್ಕೆ ದೇವ ದೇವತೆಗಳನ್ನು ಸಮಸ್ತರನ್ನು ಅಹ್ವಾನಿಸಿ ಬೇಕೆಂದೆ ಅಳಿಯನನ್ನು ಕರೆಯದೆ ಅಲಕ್ಷ ಮಾಡಿದ. ಯಾಗದ ವಿಷಯ ಅರಿತ ಸತಿಗೆ ತವರಿನ ವ್ಯಾಮೋಹ, ಶಿವನು ಬೇಡವೆಂದು ಸೂಕ್ಷ್ಮವಾಗಿ ತಿಳಿಸಿದರು ಅರಿಯದೆ ತವರಿಗೆ ಬಂದಳು.ಸಮಸ್ತರೆದುರು ದಕ್ಷರಾಜನು ಅಳಿಯನನ್ನು ಹಳಿದ ಮಗಳನ್ನು ತಿರಸ್ಕರಿಸಿದ. ತಂದೆಯ ನಡತೆಯಿಂದ ಕಂಗೆಟ್ಟಳು ಸತಿ. ತನ್ನಿಂದ ಪತಿಗೆ ಅವಮಾನವಾಯ್ತೆಂದು ಮರುಗಿದಳು. ಅಭಿಮಾನಧನೆಯಾದ ಆಕೆ ಎಲ್ಲರೂ ಬೆಚ್ಚಿಬೀಳುವಂತೆ ತನ್ನನ್ನೆ ಯಜ್ಙಕುಂಡಕ್ಕೆ ಅರ್ಪಿಸಿಕೊಂಡು ದೇಹತ್ಯಾಗ ಮಾಡಿದಳು. ವಿಷಯವರಿತ ಶಿವ ರೌದ್ರನಾದ, ಅವನ ಗಣಗಳು ಅಬ್ಬರಿಸಿ ಬಂದರು ದಕ್ಷ ಹತನಾಗಿ ಹೋದ.
ಪಾರ್ವತಿಯ ಜನನ
ತನ್ನ ಸತಿ ಹೋದ ಕೊರಗು ಶಿವನನ್ನು ಬಾದಿಸತೊಡಗಿತು, ಪ್ರಪಂಚವನ್ನೆ ತೊರೆದ ಅವನು ಏಕಾಂಗಿಯಾದ, ಕೈಲಾಸದ ಉನ್ನತ ಶೃಂಗ ಒಂದನ್ನೇರಿ ದ್ಯಾನಕ್ಕೆ ಕುಳಿತ.ಸಮಾದಿಗೆ ಇಳಿದ, ಪ್ರಕೃತಿಯೊಡನೆ ಒಂದಾಗಿ ಬೆರೆತುಹೋದ.ಕೈಲಾಸ ಅನಾಥವಾಯಿತು. ಸತಿಯಿಲ್ಲದ ಶಿವನಿಲ್ಲದ ಪ್ರಮುಥಗಣಗಳಾದರು ಏನು ಮಾಡಿಯಾರು. ಎಲ್ಲರೂ ಕಂಗೆಟ್ಟರು. ಇತ್ತ ದಕ್ಷಯಾಗದಲ್ಲಿ ದೇಹತ್ಯಾಗ ಮಾಡಿದ ಸತಿ, ಪರ್ವತರಾಜನಿಗೆ ಮಗಳಾಗಿ ಹುಟ್ಟಿದಳು. ಪರ್ವತರಾಜನಿಗೆ ಮೂವರು ಹೆಣ್ಣುಮಕ್ಕಳು - ಪಾರ್ವತಿ, ಏಕಪರ್ಣಾ, ಏಕಪಾಟಲಾ ಎಂದು, ಒಬ್ಬ ಮಗ - ಮೈನಾಕಾ ಎಂದು. ಕನ್ಯೆಯಾಗಿ ಬೆಳೆದು ಪಾರ್ವತಿ ಎಂದು ಪ್ರಖ್ಯಾತಳಾಗಿದ್ದಳು.ದೇವತೆಗಳೆಲ್ಲ ಚಿಂತಿಸಿದರು ಹೇಗಾದರು ಶಿವ ಪಾರ್ವತಿಯರನ್ನು ಸೇರಿಸಬೇಕಿದ್ದು ಅದಕ್ಕೆ ಲೋಕಸಂಚಾರಿ ನಾರದರ ರಾಯಬಾರವಾಯಿತು.ನಾರದರು ಪರ್ವತರಾಜನಲ್ಲಿಗೆ ಬಂದು ಪಾರ್ವತಿಯನ್ನು ಬೇಟಿಮಾಡಿ ಅವಳಿಗೆ ಸೂಕ್ತ ವರನೆಂದರೆ ಪರಶಿವನೆಂದು. ಅವನೀಗ ಒಂಟಿಯೆಂದು, ತಪದಲ್ಲಿರುವನೆಂದು ಹೇಗಾದರು ಅವನನ್ನು ಒಲಿಸಿಕೊಳ್ಳೆಂದು ಬೋಧಿಸಿದರು. ತಂದೆಯ ಒಪ್ಪಿಗೆ ಪಡೆದ ಪಾರ್ವತಿ ಸಖಿಯರನ್ನು ಕೂಡಿಕೊಂಡು ನಾರದರ ಜೊತೆ ಶಿವನಿರುವಲ್ಲಿಗೆ ತಲುಪಿದಳು.
ಶಿವನನ್ನು ಒಲಿಸಿಕೊಂಡ ಕಥೆ
ಶಿವನಾದರೋ ಅಚಲ, ಎಚ್ಚರಗೊಳ್ಳುವುದು ದೂರವೆ ಉಳಿಯಿತು. ತಪಸ್ಸಿನಲ್ಲಿರುವ ಅವನ ಸೇವೆಗೆ ನಿಂತಳು ಪಾರ್ವತಿ. ಅವನಿಗೆ ಯಾವುದೆ ತೊಂದರೆಯಾಗದಂತೆ ಸುತ್ತಲು ಶೃಂಗರಿಸುವುದು,ಹೂವ ಹಾಸುವುದು.ಬಿಸಿಲಿನಲ್ಲಿ ನೆರಳು ಮಾಡುವುದು ಇಂತವೆ.ಸದಾ ಮೌನವಾಗಿ ಅವನ ಜೊತೆಯಲ್ಲಿರುತ್ತಿದ್ದಳು.ದೇವತೆಗಳಿದಾದರೊ ಎಂತದೋ ಆತುರ.ಒಂದಡೆ ತಾರಕನ ಕಾಟವಾದರೆ, ಮೊತ್ತೊಂದಡೆ ಕಣ್ಮುಚ್ಚಿ ಕುಳಿತ ಶಿವ. ಪಾರ್ವತಿಯಂತೆ ಅನಂತ ಕಾಲದವರೆಗು ಕಾಯಲು ಅವರಿಗೆ ನೆಮ್ಮದಿಯಿಲ್ಲ. ಹಾಗಾಗಿ ಎಲ್ಲರೂ ಸೇರಿ ಮನ್ಮಥನನ್ನು ಕಳಿಸಿದರು ಏನಾದರು ಮಾಡಿ ಶಿವನನ್ನು ಎಚ್ಚರಗೊಳಿಸಿ ಅವನ ಗಮನ ಪಾರ್ವತಿ ಕಡೆಗೆ ತಿರುಗುವಂತೆ ಮಾಡು ಎಂದು. ಅವರ ಕಾರ್ಯ ಸುಗಮವಾಗಲಿ ಎಂದು. ಅದೋ ವಸಂತಕಾಲ ಮನ್ಮಥನು ಉತ್ಸಾಹದಿಂದ ಬಂದ ಅವನ ಪತ್ನಿ ರತಿಯೊಡನೆ. ಅವನಿಗೆ ಎಂತದೊ ಉನ್ಮಾದ ತನ್ನ ಶರಬಾಣವನ್ನು ಹೂಡಿದ, ಅವನಿಗೆ ಅಹಂ ಅತಿವಿಶ್ವಾಸ ತನ್ನ ಬಾಣಕ್ಕೆ ಸೃಷ್ಟಿಯಲ್ಲಿ ಎದುರೆ ಇಲ್ಲ ಎಂದು. ಇದ್ದಕಿದ್ದಂತೆ ತನ್ನಲ್ಲಾದ ಬದಲಾವಣೆಯಿಂದ ಶಿವ ಎಚ್ಚೆತ್ತ, ತನ್ನ ತಪಸ್ಸಿಗೆ ಬಂಗ ಬಂದುದ್ದಕ್ಕೆ ಆತ ಕ್ರೋದಗೊಂಡಿದ್ದ. ಎದುರಿಗೆ ಮನ್ಮಥನನ್ನು ನೋಡುವಾಗಲೆ ತಿಳಿಯಿತು ಇದು ಯಾರ ಕಾರ್ಯವೆಂದು. ಹೊತ್ತಿ ಉರಿಯಿತು ಅವನ ಹಣೆಗಣ್ಣು ನಿಂತಲ್ಲಿಯೆ ಭಸ್ಮವಾಗಿ ಹೋದ ಮನ್ಮಥ. ಸೃಷ್ಟಿಯೆ ನಡುಗಿಹೋಯ್ತು ನಡೆದ ಅಚಾತುರ್ಯಕ್ಕೆ, ದೇವತೆಗಳು ತಮ್ಮಿಂದಾದ ತಪ್ಪಿಗೆ ಬಿಚ್ಚಿಬಿದ್ದರು.ಶಿವನ ಎದುರು ನಿಂತ ಪಾರ್ವತಿ ಅವನನ್ನು ಅನುನಯದಿಂದ ಪ್ರಾರ್ಥಿಸಿದಳು ಶಾಂತನಾಗಬೇಕೆಂದು, ಲೋಕಕಲ್ಯಾಣಕ್ಕಾಗಿ ತಪೋವಿಮುಖನಾಗೆಂದು ಬೇಡಿಕೊಂಡಳು. ಶಿವನ ಕೋಪ ಇಳಿದಿರನಲಿಲ್ಲ. ಅವನ ತಪಸಿನ ದಾಹವಿನ್ನು ತೀರಿರಲಿಲ್ಲ. ಶಿವನು ಪಾರ್ವತಿಗೆ ತಕ್ಷಣವೆ ಅಲ್ಲಿಂದ ಹೊರಡಬೇಕೆಂದು ,ಯಾರು ತನ್ನ ಹತ್ತಿರ ಸುಳಿಯಬಾರದೆಂದು ಕಟ್ಟಪ್ಪಣೆ ವಿದಿಸಿ ಪುನಃ ಅದೇ ಅನಂತ ತಪಸ್ಸಿನಲ್ಲಿ ಮುಳುಗಿಹೋದ. ಅಪರ್ಣ: ಪಾರ್ವತಿ ಅಲ್ಲಿಂದ ಹೊರಟಳು, ತಂದೆ ಪರ್ವತ ರಾಜ ಬಂದ "ಮಗಳೆ ಬಾ" ಎಂದು. ಆದರೆ ಅವಳೀಗ ಶಿವನಲ್ಲಿಯೆ ತನ್ನ ಮನಸ್ಸನು ಅರ್ಪಿಸಿದ್ದಳು, ಪರಶಿವನಿಲ್ಲದ ಬಾಳು ಇಲ್ಲವೆಂದು ಅರಿತಿದ್ದಳು, ತಂದೆಯ ಜೊತೆ ಹೊರಡಲು ನಿರಾಕರಿಸಿ ಶಿವನಂತೆ ತಾನು ಸಹ ಕಠಿಣ ತಪದಲ್ಲಿ ತೊಡಗುವುದೆಂದು ನಿರ್ದರಿಸಿದಳು. ಅನ್ನಾಹಾರವನ್ನು ತೊರೆದ ಆಕೆ ಪರ್ಣಕುಟಿಯಲ್ಲಿ ನೆಲೆಸಿ ಬದುಕಲು ದಿನ ಒಂದು ಹಸಿ ಎಲೆಯನ್ನಷ್ಟೆ ತಿಂದಳು. ಹಲವು ವರ್ಷ ಹಾಗಿದ್ದ ಅವಳು ನಂತರ ಒಣಗಿದ ಎಲೆಯನ್ನಷ್ಟೆ ತಿಂದಳು ನಂತರ ಅದನ್ನು ತೊರೆದು ಅಪರ್ಣಳಾದಳು. ಮನಸ್ಸು ಶಿವನಲ್ಲಿಯೆ ದೃಡವಾಯಿತು. ದೇಹಬಾವ ತೊರೆದು ಹೋಯ್ತು, ಶಿವನಿಗೆ ತಕ್ಕ ಶಿವೆಯಾಗಿ ನಿಶ್ಚಲಳಾದಳು, ಸ್ಥಿರವಾದಳು.
ಪಾರ್ವತಿಯ ವಿವಾಹ
ಹೌದು ಶಿವನೀಗ ಪ್ರಕೃತಕ್ಕೆ ಬರುತ್ತಿದ್ದ,ಅವನ ಮುಖದಲ್ಲಿನ ರೌದ್ರ ಭಾವ ಕರಗಿ ಅಲ್ಲಿ ಎಂತದೋ ಶಾಂತ ಭಾವ ಲಾಸ್ಯ ತುಂಬಿಕೊಳ್ಳುತ್ತಿತ್ತು.ಶಿವನ ಹೃದಯ ಬುದ್ದಿಗಳು ಎಚ್ಚೆತ್ತವು. ಸುತ್ತ ನಡೆಯುತ್ತಿದ್ದ, ನಡೆದಿದ್ದ ಎಲ್ಲ ಘಟನೆಗಳು ಅವನ ಜ್ಝಾನನೇತ್ರಕ್ಕೆ ಗೋಚರಿಸಿದವು. ತನಗಾಗಿ ಪಾರ್ವತಿ ಅಪರ್ಣಳಾಗಿ ಕಠಿಣ ತಪದಲ್ಲಿರುವುದು ಅವನ ಅರಿವಿಗೆ ಬಂದಿತು. ತನ್ನ ಎಚ್ಚರಕ್ಕಾಗಿ ಸೃಷ್ಟಿಯೆ ಕಾದುಕುಳಿತಿರುವುದು ಅವನಿಗೆ ಭೋದೆಯಾಯ್ತು. ನಿದಾನವಾಗಿ ಕಣ್ಣು ತೆರೆದ ಪರಮೇಶ್ವರ. ಎಲ್ಲೆಲ್ಲು ಸಂಭ್ರಮ, ಪ್ರಕೃತಿ ನಲಿಯಿತು. ಶಿವಗಣ ಸಂತೋಷದಿಂದ ನೃತ್ಯಮಾಡಿತು. ದೇವ ದೇವಾದಿಗಳು ಋಷಿಮುನಿಗಳು ಶಿವನನ್ನು ಸ್ತುತಿಸುತ್ತ ಉಘೇ ಉಘೇ ಎಂದರು. ಅವನಿಗಾಗಿ ತಪೋನಿರತಳಾಗಿರುವ ಸತಿಯ ಪುನರ್ಜನ್ಮ ರೂಪವಾದ ಪಾರ್ವತಿಯನ್ನು ಅನುಗ್ರಹಿಸಿ ಲೋಕವನ್ನು ಪಾಲಿಸಬೇಕೆಂದು ಬೇಡಿಕೊಂಡರು. ಒಲಿದ ಶಿವ ಈಗ ಅರಗಿಳಿಯಂತೆ. ಅವರೆಲ್ಲರ ಮಾತಿಗೆ ಅಸ್ತು ಎಂದ. ಪಾರ್ವತಿಯತ್ತ ಹೊರಟ. ಅಷ್ಟು ಸುಲುಭದಲ್ಲಿ ಒಲಿಯುವನೆ ಅವನು? . ಒಬ್ಬ ಸನ್ಯಾಸಿಯಂತೆ ವೇಶದಾರಿಯಾದ. ದಾರಿಹೋಕನಂತೆ ಅವಳತ್ತ ನಡೆದ. ಪಾರ್ವತಿ ಎಂದಿನಂತೆ ತನ್ನ ಶಿವಪೂಜೆಯಲ್ಲಿ ಮುಳುಗಿದ್ದಳು. ಅತಿಥಿಯಂತೆ ಬಂದ ಸನ್ಯಾಸಿಯನ್ನು ಸ್ವಾಗತಿಸಿದಳು. ಶಿವ ಅವಳಿಂದ ಅತಿಥ್ಯ ಸ್ವಿಕರಿಸಿ ನಂತರ ನುಡಿದ "ರಾಜಕುಮಾರಿ ನೀನು ಶಿವನಿಗಾಗಿ ತಪ ಮಾಡುತ್ತಿರುವೆ ಎಂದು ತಿಳಿಯಿತು. ನಿನಗಾರು ಇದನ್ನು ಭೋದಿಸಿದರು? ತಿಳಿಯದು. ಅವನಾದರೊ ಸನ್ಯಾಸಿ ಎಲ್ಲವನ್ನು ತೊರೆದವನು. ಸುಕೋಮಲೆಯಾದ ನೀನು ಮಸಣದಲ್ಲಿ ವಾಸಿಸುವ, ಅಲ್ಲಿನ ಬೂದಿಯನ್ನೆ ವಿಭೂತಿಯಾಗಿ ಧರಿಸುವ, ಮೂರು ಕಣ್ಣುಗಳೊಡನೆ ವಿಕಾರಿಯಾದ,ಪ್ರೇತ ಪಿಶಾಚಿಗಳೊಡನೆ ವಾಸಿಸುವ ಅವನನ್ನು ಏಕೆ ಬಯಸುವೆ. ಯಾರಾದರು ಸುಂದರರಾದರು ತರುಣರು ಆದ ನನ್ನಂತವರನ್ನು ಒಲಿದು ವರಿಸಬಾರದೇಕೆ?" ಎಂದು ನಗುತ್ತ ಪ್ರಶ್ನಿಸಿದನು. ಶಿವನಿಂದೆಯಿಂದ ಪಾರ್ವತಿ ಕೋಪಗೊಂಡಳು,ಅವನನ್ನು ಕುರಿತು "ಎಲವೊ ಹುಸಿ ಸನ್ಯಾಸಿ ನಿನ್ನ ನಾಲಿಗೆಯನ್ನು ಬಿಗಿಹಿಡಿ, ಲೌಕಿಕ ಆಸೆಗಳಿಂದ ತುಂಬಿರುವ ನಿನ್ನ ಕಣ್ಣುಗಳು ಪರಶಿವನ ಮಹಿಮೆ ಅರಿಯಲಾರದು. ಬದುಕಿರುವ ಪ್ರತಿಜೀವಿಯ ಕಡೆಯ ಜಾಗ ನಮ್ಮನ್ನು ಸದಾ ಎಚ್ಚರಿಸುವ ಸ್ಮಶಾನವಾಸದ ಗುಟ್ಟು ನೀನರಿಯಲಾರೆ. ನಿನ್ನ ಆಸೆಗಳನ್ನು ಸುಡು ಎನ್ನುತ್ತ ಶವ ಸುಟ್ಟ ಬೂದಿಯನ್ನೆ ದರಿಸುವ ಅವನ ಮನ ನಿನಗೆ ಗೋಚರಿಸುವುದಿಲ್ಲ.ನಿನ್ನಂತ ಶಿವನಿಂದಕರು ಇರಬಾರದು" ಎನ್ನುತ್ತ ಶಪಿಸಲು ಮುಂದಾದಾಗ ಶಿವ ತನ್ನ ನಿಜ ಸ್ವರೂಪದಿಂದ ಪಾರ್ವತಿದೇವಿಯ ಎದುರು ನಿಂತನು. ಶಿವನನ್ನು ಕಂಡ ಪಾರ್ವತಿ ಪರವಶಳಾದಳು. ಎಲ್ಲ ಸುಖಾಂತವಾಯಿತು.
ಪಾರ್ವತಿದೇವಿಯ ತಂದೆ ತಾಯಿಯರು ಓಡೋಡಿ ಬಂದರು, ದೇವದೇವತೆಗಳೆಲ್ಲ ನೆರೆದರು. ಸಂಭ್ರಮದಿಂದ ಶಿವ ಪಾರ್ವತಿಯರ ಕಲ್ಯಾಣ ನೆರವೇರಿಸಿದರು. ಅದೇ ಸಂದರ್ಪದಲ್ಲಿ ದೇವತೆಗಳೆಲ್ಲ ಶಿವನನ್ನು ಪ್ರಾರ್ಥಿಸಿದರು, ಮನ್ಮಥನಿಲ್ಲದಿದ್ದರೆ ಲೋಕದ ಸೃಷ್ಟಿಕಾರ್ಯವೆ ನಡೆಯದು, ಹಾಗಾಗಿ ಅವನನ್ನು ಬದುಕಿಸು ಎಂದರು. ಶಿವ ಒಪ್ಪಿಕೊಂಡ, ಮನ್ಮಥ ಬದುಕಿದ ಆದರೆ ಶರೀರವೆ ಇಲ್ಲದೆ ಅನಂಗನಾದ. ಅವನ ಪತ್ನಿ ರತಿದೇವಿಯು ಸಂತೋಷಿಸಿದಳು. ಮದುವೆಯ ನಂತರ ಶಿವ ಪಾರ್ವತಿಯರು ತಮ್ಮ ವೈವಾಹಿಕ ಜೀವನಕ್ಕಾಗಿ ಗಂಧಮಂದನ ಪರ್ವತದತ್ತ ನಡೆದರು.
ಪಾರ್ವತಿ ಶಿವನಿಂದ ಗಣಪತಿಯನ್ನು ಷಣ್ಮುಖನನ್ನು ಪಡೆದಳು. ಮುಂದೆ ಷಣ್ಮುಖ ತಾರಕಾಸುರರನ್ನು ಸಂಹಾರ ಮಾಡಿದ.
ಪಾರ್ವತಿಗೆ ಸಂಬಂಧಿಸಿದ ಕಥೆಗಳು
ಒಮ್ಮೆ ಶಿವಪಾರ್ವತಿ ಕ್ರೀಡಾಸಕ್ತರಾಗಿದ್ದಾಗ ದೇವತೆಗಳು ಹೆದರಿ ಭೂದೇವಿಯನ್ನು ಮುಂದಿಟ್ಟುಕೊಂಡು ಬ್ರಹ್ಮನೇ ಮುಂತಾದವರು ದೇವ, ಪಾರ್ವತಿಯಲ್ಲಿ ಪಿಂಡೋತ್ಪತ್ತಿಯಾದರೆ ಯಾರೂ ತಡೆದುಕೊಳ್ಳಲಾರರು, ಈ ಕಾರ್ಯವನ್ನು ನಿಲ್ಲಿಸು, ತೇಜಸ್ಸನ್ನು ನಿನ್ನಲ್ಲಿಯೇ ಅಡಗಿಸಿಕೊ ಎಂದು ಪ್ರಾರ್ಥಿಸಿದರು. ಆಗ ಪಾರ್ವತಿ ತನಗೆ ಸಂತಾನವಾಗುವುದನ್ನು ತಡೆದಿದ್ದಕ್ಕಾಗಿ ದೇವತೆಗಳನ್ನು ಕುರಿತು ನಿಮಗೆ ನಿಮ್ಮ ಪತ್ನಿಯರಲ್ಲಿ ಸಂತಾನವಾಗದಿರಲಿ ಎಂದು ಭೂದೇವಿಗೆ ನೀನು ನನಗೆ ಸಂತಾನವಾಗದಂತೆ ಭಂಗಪಡಿಸಿದ್ದಕ್ಕಾಗಿ ನೀನು ಆನೇಕ ರೂಪಗಳನ್ನು ಪಡೆದು ಅನೇಕರಿಗೆ ಹೆಂಡತಿಯಾಗೂ ಎಂದು ಶಪಿಸಿದಳು.
ಶಿವನ ಕೋಪದಿಂದ ಲವಣ ಸಮುದ್ರದಲ್ಲಿ ಜನ್ಮತಾಳಿದ ಜಲಂಧರನೆಂಬ ರಕ್ಕಸ ಇಂದ್ರನ ಸಂಪತ್ತನ್ನೆಲ್ಲಾ ಸೂರೆ ಮಾಡಿ ಸುಂದರಿಯಾದ ಪಾರ್ವತಿಯನ್ನು ತನ್ನ ಮಡದಿಯನ್ನಾಗಿ ಮಾಡಿಕೊಳ್ಳಲು ಯತ್ನಿಸಿ ಶಿವನಿಂದ ನಾಶ ಹೊಂದಿದ.
ಪಾರ್ವತಿಯ ಹೆಸರುಗಳು
ಉಮಾ, ಉಮೆ ಎನ್ನುವುದು ಪಾರ್ವತಿಯ ಒಂದು ಹೆಸರು. ಉಗ್ರತಪಸ್ಸಿಲ್ಲಿ ನಿರತಳಾದ ಈಕೆಯನ್ನು ಕುರಿತು ತಾಯಿ ಉ (ಎಲೌ) ಮಾ (ಬೇಡ, ಕಷ್ಟಸಾಧ್ಯವಾದ ತಪಸ್ಸಿಗೆ ಉದ್ಯುಕ್ತಳಾಗಬೇಡ) ಎಂದು ಬಾರಿಬಾರಿಗೂ ಅಡ್ಡಗಿಸಿದ ಕಾರಣ ಉಮಾ ಎಂಬ ಹೆಸರು ರೂಢಿಗೆ ಬಂತು.
ಪಾರ್ವತಿಗೆ ಅಪರ್ಣೆ, ಗಿರಿಜೆ ಎಂಬ ಹೆಸರುಗಳಿವೆ.
ಹೊರಗಿನ ಕೊಂಡಿಗಳು
ವರ್ಗ:ಹಿಂದೂ ದೇವತೆಗಳು
ಹಿಂದೂಸ್ಥಾನ್ ಯೂನಿಲೀವರ್
ಹಿಂದುಸ್ಥಾನ್ ಯೂನಿವರ್ ಲೀವರ್ ಲಿಮಿಟೆಡ್ (HUL) (bse: 500696) ಭಾರತದ ಒಂದು ದೊಡ್ಡ ಕಂಪನಿಯಾಗಿದ್ದು ಇದುತೀವ್ರ ಬೇಡಿಕೆಯ ಗ್ರಾಹಕ ವಸ್ತುಗಳನ್ನು ಮಾರಾಟ ಮಾಡುವಲ್ಲಿ ನಿರತವಾಗಿದೆ. ಇದು ಆಂಗ್ಲೊ-ಡಚ್ ಕಂಪನಿಯಾಗಿರುವ ಯೂನಿಲೀವರ್ ಇದರಲ್ಲಿ ಸುಮಾರು 52% ರಷ್ಟು ಪಾಲುದಾರಿಕೆ ಪಡೆದಿದೆ.
HUL ನ್ನು ಲೀವರ್ ಬ್ರದರ್ಸ್ ಇಂಡಿಯಾ ಲಿಮಿಟೆಡ್ ಎಂದು 1933 ರಲ್ಲಿ ರಚಿಸಲಾಯಿತು.ಆದರೆ ಅದು 1956 ರಲ್ಲಿ ಅಸ್ತಿತ್ವಕ್ಕೆ ಬಂತು.ಲೀವರ್ ಬ್ರದರ್ಸ್ ನ ವಿಲೀನದ ಅನಂತರ ಹಿಂದುಸ್ತಾನ್ ಲೀವರ್ ಲಿಮಿಟೆಡ್ ಆಗಿ ರೂಪಗೊಂಡಿತು.ಹಿಂದುಸ್ತಾನ್ ವನಸ್ಪತಿ Mfg. Co. Ltd.ಮತ್ತು ಯುನೈಟೆಡ್ ಟ್ರೇಡರ್ಸ್ ಲಿ.ಇವೆರಡೂ ಭಾರತದ ಮುಂಬಯಿನಲ್ಲಿ ತಮ್ಮ ಪ್ರಧಾನ ಕಚೇರಿ ಹೊಂದಿವೆ.ಒಟ್ಟು ಸುಮಾರು 15,000 ನೌಕರ ವರ್ಗವನ್ನು ಪಡೆದಿದ್ದು,ಪರೋಕ್ಷವಾಗಿ ಸುಮಾರು 52,000 ಜನರಿಗೆ ಉದ್ಯೋಗವಕಾಶ ನೀಡುತ್ತಿವೆ. ಕಂಪನಿಯನ್ನು ಜೂನ್ 2007ರಲ್ಲಿ "ಹಿಂದುಸ್ತಾನ್ ಯೂನಿಲೀವರ್ ಲಿಮಿಟೆಡ್"ಎಂದು ಮರುನಾಮಕರಣ ಮಾಡಲಾಯಿತು.
ಬ್ರ್ಯಾಂಡ್‌ಗಳು
HUL ಕಂಪನಿಯು ಭಾರತದಲ್ಲಿನ ಗ್ರಾಹಕರ ಮಾರುಕಟ್ಟೆಯಲ್ಲಿ ಮುಂಚೂಣಿಯಲ್ಲಿದೆ.ಸುಮಾರು 20 ಗ್ರಾಹಕ ಉಪಭೋಗದ ವಿಭಾಗಗಳಲ್ಲಿ ಉತ್ಪನ್ನಗಳನ್ನು ಕಾಣಬಹುದಾಗಿದೆ.ಉದಾಹರಣೆಗೆ ಸಾಬೂಣುಗಳು,ಮಾರ್ಜಕಗಳು,ಚಹಾ,ಶಾಂಪೂಗಳು ಇತ್ಯಾದಿ ಹೀಗೆ ಸುಮಾರು 700 ದಶಲಕ್ಷ ಭಾರತೀಯರು ಅದರ ಉತ್ಪನ್ನಗಳನ್ನು ಕೊಳ್ಳುತ್ತಾರೆ. HUL ನ ಹದಿನಾರು ಬ್ರ್ಯಾಂಡ್ ಗಳನ್ನು ACNielsenಬ್ರ್ಯಾಂಡ್ ಇಕ್ವಿಟಿಯಲ್ಲಿನ ಪಟ್ಟಿಯಲ್ಲಿ ನೋಡಬಹುದಾಗಿದೆ.ಅತ್ಯಧಿಕ 100 ಮೊಸ್ಟ್ ಟ್ರಸ್ಟೆಡ್ ಬ್ರ್ಯಾಂಡ್ಸ್ ಆನ್ಯುಅವಲ್ ಸರ್ವೆ (2008)ರ ಇದರ ಹೆಸರಿದೆ. ಬ್ರ್ಯಾಂಡ್ ಇಕ್ವಿಟಿ ಪ್ರಕಾರ ಅತ್ಯಧಿಕ ವಿಶ್ವಾಸಯುಳ್ಳ ಬ್ರ್ಯಾಂಡ್ ಗಳು ಮೊಸ್ಟ್ ಟ್ರಸ್ಟೆಡ್ ಬ್ರ್ಯಾಂಡ್ಸ್ ಲಿಸ್ಟ್ ನಲ್ಲಿದ್ದುದೆಂದರೆ ಈ ಕಂಪನಿಯವು ಮಾತ್ರ ಎಂದು ಹೇಳಬಹುದಾಗಿದೆ. ಕಂಪನಿಯ ಅತ್ಯುತ್ತುಮ ಉತ್ಪನ್ನಗಳ ಪಟ್ಟಿಯಲ್ಲಿ ಸುಮಾರು 50 ಇದರ ಸಾಲಿನಲ್ಲಿ ಬರುತ್ತವೆ.ಅಲ್ಲದೇ ಅತ್ಯುತ್ತಮ 10 ರಲ್ಲಿ (4 ಇದರ ಬ್ರ್ಯಾಂಡ್ ಗಳಾಗಿವೆ) ಗ್ರಾಹಕರು ಸಾಮಗ್ರಿಗಳನ್ನು ಅದರ ಗುರುತು ಪಟ್ಟಿ ಅಥವಾ ಬ್ರಾಂಡ್ ಗಳ ಆಧಾರದ ಮೇಲೆಯೇ ಜನ ಕೊಂಡುಕೊಳ್ಳುತ್ತಾರೆ.
ಕಂಪನಿಯು ಸುಮಾರು 6.3 ದಶಲಕ್ಷ ಔಟ್ ಲೆಟ್ಸ್ ಗಳನ್ನು ಹೊಂದಿದೆ.ಅಲ್ಲದೇ ಭಾರತದ ಪ್ರಮುಖ 35 ಬ್ರ್ಯಾಂಡ್ ಗಳ ಒಡೆತನ ಪಡೆದಿದೆ. ಅದರ ಬ್ರ್ಯಾಂಡ್ ಗಳೆಂದರೆ ಕ್ವಾಲಿಟಿ ವಾಲ್ಸ್ ಅವರ ಐಸ್ ಕ್ರೀಮ್, ನಾರ್ ಸೋಪುಗಳು & ಮಾರ್ಜಕಗಳು, ಲೈಫ್ ಬಾಯ್, ಲಕ್ಸ್, ಪಿಯರ್ಸ್, ಬ್ರೀಜ್, ಲಿರಿಲ್, ರಿಕ್ಸೊನಾ, ಹಮಾಮ್ ಮತು ಮೇತಿ ಸೋಪ್ಸ್, ಪ್ಯುರಿಯಟ್ ನೀಎರು ಶುದ್ದೀಕರಣ ಸಾಧನ, ಲಿಪ್ಟನ್ ಟೀ, ಬ್ರೂಕ್ ಬ್ರಾಂಡ್ (3 ರೋಜಸ್, ತಾಜ್ ಮಹಲ್, ತಾಜಾ, ರೆಡ್ ಲೇಬಲ್) ಟೀ, ಬ್ರು ಕಾಫೀ, ಪೆಪ್ಸೊಡೆಂಟ್ ಮತ್ತು ಕ್ಲೋಜ್ ಅಪ್ ಟೂಥ್ ಪೇಸ್ಟ್ ಮತ್ತು ಬ್ರಶಿಸ್, ಮತ್ತು ಸರ್ಫ್, ರಿನ್ ಮತ್ತು ವ್ಹೀಲ್ ಲಾಂಡ್ರಿಯ ಮಾರ್ಜಕಗಳು, ಕಿಸ್ಸಾನ್ ಸ್ವಾಶಿಸ್ ಮತ್ತು ಜಾಮ್ ಗಳು, ಅನ್ನಪೂರ್ಣಾ ಸಾಲ್ಟ್ ಮತ್ತು ಆಟ್ಟಾ, ಪಾಂಡ್ಸ್' ನ ಟಾಲ್ಕ್ಸ್ ಮತ್ತು ಕ್ರೀಮ್ ಗಳಿ, ವ್ಯಾಸಲೀನ್ ಮುಲಾಮುಗಳು, ಫೇರ್ ಅಂಡ್ ಲೌಲಿ ಕ್ರೀಮ್ ಗಳು, ಲಕ್ಮೆ ಸಂದರ್ಯ ಉತ್ಪನ್ನಗಳು, ಕ್ಲಿಯರ್, ಕ್ಲಿನಿಕ್ ಪ್ಲಸ್ ಆಲ್ ಕ್ಲಿಯರ್, ಸನ್ ಸಿಲ್ಕ್ ಮತ್ತು ಡೌ ಶಾಂಪೂಸ್, ವಿಮ್ ಪಾತ್ರೆ ತೊಳೆಯುವ ಸಾಬೂನು, ಅಲಾ ಬ್ಲೀಚ್, ಡೊಮೆಕ್ಸ್ ಕಲೆ ತೊಳೆಯುವುದು, ಮಾಡೆರ್ನ್ ಬ್ರೆಡ್, ಏಕ್ಸ್ ದೇಹದ ದುರ್ವಾಸನೆ ತಡೆಯುವ ಮತ್ತು ಕಮ್ ಫರ್ಟ್ ಫ್ಯಾಬ್ರಿಕ್ ಮೃದುತ್ವದ ಉತ್ಪನ್ನಗಳು.
ಮುಖಂಡತ್ವ
HUL ಹಲವು ವ್ಯಾಪಾರೀ ದಿಗ್ಗಜರನ್ನು ಕಾರ್ಪೊರೇಟ್ ಭಾರತಕ್ಕೆ ಪರಿಚಯಿಸಿದೆ.ಅದರಲ್ಲಿ ಮನ್ವಿಂದರ್ ಸಿಂಗ್ ಬಂಗಾ ಅವರು ಯೂನಿಲೀವರ್ ನ ಎಕ್ಸಿಕ್ಯುಟಿವ್ (UEx)ಸದಸ್ಯನಾಗಿದ್ದಾರೆ. ಈ ತೆರನಾದ HUL ನ ನಾಯಕತ್ವ-ನಿರ್ಮಾಣದ ಸಾಮರ್ಥ್ಯವು ಹೆವಿಟ್ ಗ್ಲೊಬಲ್ ಲೀಡರ್ಶಿಪ್ ಸರ್ವೆಯ್ 2007 ರಲ್ಲಿ ಅದನ್ನು ವಿಶ್ವದಲ್ಲೇ 4ನೆಯ ಸ್ಥಾನದಲ್ಲಿ ನಿಲ್ಲಿಸಿದೆ.ಅದರಲ್ಲಿ GE, P&G ಮತ್ತು ನೊಕಿಯಾಗಳು HUL ನ ಮುಂದಿವೆ.ವ್ಯಾಪಾರ ವಲಯದಲ್ಲಿ ಮತ್ತು ಕಾರ್ಪೊರೇಟ್ ಜಗತ್ತಿನಲ್ಲಿ ನಾಯಕತ್ವ ಬೆಳೆಸುವುದು ಅದರ ಆದ್ಯತೆ ಮತ್ತು ನಿಯಮಿತ ಕಾರ್ಯಚಟುವಟಿಕೆಯಾಗಿದೆ.
ಇತರ ಪ್ರಶಸ್ತಿಗಳು
HUL ದೇಶದ ಅತಿ ದೊಡ್ಡ ರಫ್ತುದಾರನೆನಿಸಿದೆ.ಇದನ್ನು ಗೊಲ್ಡನ್ ಸೂಪರ್ ಸ್ಟಾರ್ ಟ್ರೇಡಿಂಗ್ ಹೌಸ್ ಎಂದು ಭಾರತ ಸರ್ಕಾರದಿಂದ ಗುರುತಿಸಲಾಗಿದೆ.
ಅಷ್ಟೇ ಅಲ್ಲದೇ ಕಳೆದ 25 ವರ್ಷಗಳಿಂದ ಹಿಂದುಸ್ತಾನ್ ಯೂನಿಲೀವರ್ 2007 ರಲ್ಲಿ ಅತ್ಯಂತ ಗೌರವಾನ್ವಿತ ಕಂಪನಿಯೆಂದು ಭಾರತದ ಜನಪ್ರಿಯ ಪತ್ರಿಕೆ ಬಿಜಿನೆಸ್ ವರ್ಲ್ಡ್  ಅದನ್ನು  ಎಂದು ಬಣ್ಣಿಸಿದೆ. ಈ ಪ್ರಮಾಣೀಕರಣವನ್ನು ಪತ್ರಿಕೆಯ ಭಾರತದಾದ್ಯಂತದ ವಾರ್ಷಿಕ ಸರ್ವೇಕ್ಷಣೆಯನ್ನು ಕಳೆದ 25 ವರ್ಷಗಳಿಂದ ಉತ್ತಮ ಕಂಪನಿಗಳ ಕಾರ್ಯಚಟುವಟಿಕೆಗಳನ್ನು ಗಮನಿಸಿ, ಈ ರಾಂಕಿಂಗ್ ನೀಡಲಾಗುತ್ತದೆ.
ಅದಲ್ಲದೇ HUL ನ್ನು ಫೊರ್ಬ್ಸ್ ನ ವರ್ಲ್ಡ್ಸ್ ಮೊಸ್ಟ್ ರೆಪುಟೆಡ್ ಕಂಪನೀಸ್ 2007 ರ ಪಟ್ಟಿಯಲ್ಲಿ ಎಂಟನೆಯ ಭಾರತೀಯ ದೊಡ್ಡ ಕಂಪನಿಯೆಂದು ಪರಿಗಣಿಸಲಾಗಿದೆ.
ಸಂಶೋಧನಾ ಸೌಲಭ್ಯಗಳು
ಹಿಂದುಸ್ತಾನ್ ಯೂನಿಲೀವರ್ ರಿಸರ್ಚ್ ಸೆಂಟರ್ (HURC)ನ್ನು 1967 ರಲ್ಲಿ ಮುಂಬಯಿ ನಲ್ಲಿ ಮತ್ತು ಯೂನಿಲೀವರ್ ರಿಸರ್ಚ್ ಇಂಡಿಯಾವನ್ನು 1997 ರಲ್ಲಿ ಬೆಂಗಳೂರಲ್ಲಿ ಸ್ಥಾಪಿಸಲಾಗಿದೆ. ಈ ಕೇಂದ್ರಗಳಲ್ಲಿನ ಸಿಬ್ಬಂದಿಯು ತಮ್ಮ ಪ್ರಯತ್ನ-ಅಧ್ಯಯನಗಳಿಂದ ಹಲವು ಆವಿಷ್ಕಾರಗಳನ್ನು ಉತ್ಪನ್ನಗಳಲ್ಲಿ ಮತ್ತು ಉತ್ಪಾದನಾ ಪ್ರಕ್ರಿಯೆಗಳಲ್ಲಿ ಮಾಡಿದ್ದಾರೆ. ಕಂಪನಿಯ ಎಲ್ಲಾ ಸಂಶೋಧನಾ ಸೌಕರ್ಯಗಳನ್ನು ಒಂದೆಡೆಗೆ ತಂದು ಬೆಂಗಳೂರಿನಲ್ಲಿನ ಕೇಂದ್ರದಲ್ಲಿ ಏಕ ವ್ಯವಸ್ಥೆಯಡಿ 2006 ರಲ್ಲಿ ಜಾರಿಗೆ ತರಲಾಗಿದೆ.
ಸಂಪರ್ಕ ಸೇವೆಗಳು
HUL ಸಮಾಜ ಸೇವೆಯಲ್ಲಿಯೂ ನಿರತವಾಗಿದೆ.ಅದು ಸಮುದಾಯದ ಆರೋಗ್ಯ ಮತ್ತು ನೈರ್ಮಲ್ಯದ ವಾತಾವರಣ,ಶಿಕ್ಷಣ,ಮಹಿಳೆಯರ ಸಶಕ್ತೀಕರಣ ಮತ್ತು ನೀರು ಸರಬರಾಜು ವ್ಯವಸ್ಥೆ ಇತ್ಯಾದಿಗಳಲ್ಲಿ ಅದು ತೊಡಗಿದೆ. ಅದು ಶಿಕ್ಷಣ ಮತ್ತು ಅನಾಥ ಮಕ್ಕಳಿಗೆ ಆಶ್ರಯ ಒದಗಿಸುವಲ್ಲಿ ಕೈಜೋಡಿಸಿದೆ.ನಿರ್ಗತಿಕರು ಮತ್ತು HIV-ಪಾಸಿಟಿವ್ಇರುವವರ ಬಗೆಗಿನ ಕಾಳಜಿಗೆ ಮತ್ತು ಗ್ರಾಮೀಣ ಅಭಿವೃದ್ಧಿಗೆ ಅದು ಒತ್ತು ನೀಡಿದೆ. HUL ರಾಷ್ಟ್ರೀಯ ದುರಂತಗಳಿಗೆ ಸ್ಪಂದಿಸಿದೆ,ಉದಾಹರಣೆಗೆ 2004 ರಲ್ಲಿನ ಸುನಾಮಿ ದಕ್ಷಿಣ ಭಾರತದಲ್ಲಿ ದುರಂತಕ್ಕೆ ಕಾರಣವಾದಾಗ ಅಲ್ಲಿನ ಜನರ ನೆರವಿಗೆ ಧಾವಿಸಿತ್ತು.
ಅದೇ ರೀತಿ ಕಂಪನಿಯು 2001 ರಲ್ಲಿ ಶಕ್ತಿ ಎಂಬ ಹೆಸರಿನ ಕಾರ್ಯಕ್ರಮದಡಿ ಗ್ರಾಮೀಣ ಮಹಿಳೆಯರಿಗೆ ಮೈಕ್ರೊ-ಎಂಟರ್ಪ್ರೈಜಿಸ್ ಗಳ ಉದ್ಯಮ ಸಾಹಸ ಕೈಗೊಳ್ಳಲು ನೆರವಾಯಿತು. ಶಕ್ತಿ ಕಾರ್ಯಕ್ರಮವು ಆರೋಗ್ಯ ಮತ್ತು ನೈರ್ಮಲ್ಯದ ಶಿಕ್ಷಣವನ್ನು ಶಕ್ತಿ ವಾಣಿ ಕಾರ್ಯಕ್ರಮದಡಿ ನೀಡುತ್ತದೆ.ಇದೀಗ ಭಾರತದಲ್ಲಿನ 15 ರಾಜ್ಯಗಳನ್ನು ಒಳಗೊಂಡಿದೆ.ಸುಮಾರು 135,000 ಗ್ರಾಮಗಳಲ್ಲಿನ ಸುಮಾರು 45,000 ಮಹಿಳೆಯರು ಇದರಡಿ ಫಲಾನುಭವಿಗಳಾಗಿ ಬರುತ್ತಾರೆ. ಶಕ್ತಿ ಯೋಜನೆಯು 2010 ವರ್ಷದ ಕೊನೆಯಲ್ಲಿ 100,000 ಶಕ್ತಿ ಉದ್ಯೋಗದ ಉದ್ದಿಮೆ ಸಾಹಸಿಗಳು ಸುಮಾರು 500.000 ಹಳ್ಳಿಗಳಲ್ಲಿನ ಸುಮಾರು 600 ದಶಲಕ್ಷ ಜನರನ್ನು ತಲುಪಲಿದೆ. HUL ಕಂಪನಿಯು ಗ್ರಾಮೀಣ ಪ್ರದೇಶದಲ್ಲಿ ಲೈಫ್ ಬಾಯ್ ಸ್ವಾಸ್ಥ್ಯ ಚೇತನ ಕಾರ್ಯಕ್ರಮವನ್ನು ನಡೆಸಿಕೊಂಡು ಬರುತ್ತಿದೆ. ಈ ಕಾರ್ಯಕ್ರಮವು ಗ್ರಾಮೀಣ ಜನರಲ್ಲಿ ಆರೋಗ್ಯ ಜಾಗೃತಿ ಮೂಡಿಸಿ ಗ್ರಾಮೀಣ ಭಾರತದಲ್ಲಿ ಡಯೊರಿಯಾ ರೋಗದ ಪ್ರಕರಣಗಳನ್ನು ಇಲ್ಲವಾಗಿಸುವ ಪಣ ತೊಟ್ಟಿದೆ. ಇದುವರೆಗೂ ಅದು 50,000 ಹಳ್ಳಿಗಳಲ್ಲಿ 120 ದಶಲಕ್ಷ ಜನರಿಗೆ ಈ ಭಾಗ್ಯ ತಲುಪಿಸಿದೆ.
ನೇರ ಮಾರಾಟ ವಿಭಾಗ
HUL ತನ್ನದೇ ಆದ ಹಿಂದುಸ್ಥಾನ ಯೂನಿಲೀವರ್ ನೆಟ್ವರ್ಕ್(HULN), ಜಾಲ ಹೊಂದಿದ್ದು ಅದರ ಮೂಲಕ ನೇರ ಮಾರಾಟದ ವಹಿವಾಟು ನಡೆಸುತ್ತದೆ. ಸದ್ಯ HULN,ಆರೋಗ್ಯ ಉತ್ಪನ್ನಗಳನ್ನು ಆಯುಷ್ಯ AYUSH ಮೂಲಕ ಆರ್ಯ ವೈದ್ಯ ಫಾರ್ಮಸಿ,ಕೊಯೊಮತ್ತೂರು ಸಹಯೋಗದೊಂದಿಗೆ ಮಾರಾಟ ಮಾಡಲಾಗುತ್ತದೆ.ಸೌಂದರ್ಯ ಉತ್ಪನ್ನಗಳನ್ನು ಏವಿಯನ್ಸ್ ಮಾರಾಟ ಮಾಡಿದರೆ,ಗೃಹೋಪಯೋಗಿ ಉತ್ಪನ್ನಗಳನ್ನು ಲೀವರ್ ಹೋಮ್ ಮೂಲಕ ಮತ್ತು ಪುರುಷರ ಪ್ರಸಾದನಗಳನ್ನು DIY ಮೂಲಕ ಮಾರಾಟ ಮಾಡಲಾಗುತ್ತದೆ. ಅದಲ್ಲದೇ ಸೌಂದರ್ಯ ಸಲೂನ್ ಗಳು ಮತ್ತು ಅದರ ಉತ್ಪನ್ನಗಳನ್ನು ಅದು ಆದ್ಯತೆ ಮೇಲೆ ಮಾರಾಟಕ್ಕೆ ನೀಡುತ್ತದೆ.
ಪಾದರಸ ಮಾಲಿನ್ಯ
ಆದರೆ 2001 ರಲ್ಲಿ ಹಿಂದುಸ್ಥಾನ ಯೂನಿಲೀವರ್ ಕಂಪನಿ ಕೊಡೈಕಾನಲ್ ನಲ್ಲಿ ನಡೆಸುತ್ತಿರುವ ಥರ್ಮಾಮೀಟರ್ ಫ್ಯಾಕ್ಟರಿಯಿಂದ ಪಾದರಸ ಅಂಶಯುಳ್ಳ ವಿಷಕಾರಿ ಗಾಜುಗಳನ್ನು ಎಸೆಯಲಾಗುತ್ತದೆ ಎಂದು ವಿವಾದ ಉಂಟಾಗಿತ್ತು.ಆದರೆ ಇದನ್ನು ಹಳೆ ವಸ್ತುಗಳ ವ್ಯಾಪಾರಿಗಳಿಗೆ ಸೂಕ್ತ ರೀತಿಯಲ್ಲಿ ಮಾರಾಟ ಮಾಡುತ್ತಿಲ್ಲವೆಂಬ ವಿವಾದವೂ ಇದೆ.
ಚರ್ಮ ಹೊಳಪು ತರುವ ಕ್ರೀಮ್ ಗಳು
ಹಿಂದುಸ್ಥಾನ್ ಯುನಿಲೀವರ್ ನ "ಫೇರ್ ಅಂಡ್ ಲೌವ್ಲಿ"ಚರ್ಮ ಹೊಳಪಿನ ಕ್ರೀಮ್ ಭಾರತದಲ್ಲಿನ ಮಹಿಳಾ ಗ್ರಾಹಕರನ್ನು ಅತ್ಯಧಿಕವಾಗಿ ಆಕರ್ಷಿಸಿದೆ. ಈ ಉತ್ಪನ್ನಕ್ಕಾಗಿ ಕಂಪನಿಯು ತನ್ನ ದೂರದರ್ಶನದ ಜಾಹಿರಾತನ್ನು 2007 ರಲ್ಲಿ ಹಿಂಪಡೆಯುವಂತಾಯಿತು. ಈ ಜಾಹಿರಾತಿನಲ್ಲಿ ಕಪ್ಪು ವರ್ಣದಿಂದ ನೊಂದ ಮಹಿಳೆಯು ತನ್ನ ಮಾಲಿಕ ಮತ್ತು ಪುರುಷರಿಂದ ತಿರಸ್ಕರಿಸಲ್ಪಟ್ಟು,ಹಠಾತ್ ಆಗಿ ಹೊಸ ಸ್ನೇಹಿತನೊಬ್ಬನನ್ನು ಸಂಪಾದಿಸಿ ಅದ್ದೂರಿಯಾಗಿ ಮೆರೆಯುವುದು ಈ ಚರ್ಮ ಹೊಳಪು ಮಾಡುವ ಕ್ರೀಮ್ ಬಳಸಿದ ನಂತರ ಎಂಬ ವಿಷಯ ವಿವಾದಕ್ಕೆ ಕಾರಣವಾಯಿತು. ಹಿಂದುಸ್ಥಾನ್ ಯೂನಿಲೀವರ್ ಮಾಜಿ ವಿಶ್ವ ಸುಂದರಿ ಪ್ರಿಯಾಂಕಾ ಚೊಪ್ರಾರನ್ನು ತನ್ನ ಪಾಂಡ್ಸ್ ಉತ್ಪನ್ನಗಳಿಗೆ ಬ್ರ್ಯಾಂಡ್ ಅಂಬಾಸಿಡರನ್ನಾಗಿಸಿತು.ಅದೇ ನಂತರ ಇನ್ನೊಂದು ಚರ್ಮ ಹೊಳಪಿನ ಕ್ರೀಮ್ ಬಗ್ಗೆ ಕಿರು ಧಾರಾವಾಹಿಯನ್ನು ಅದು ಪ್ರಸಾರಕ್ಕೆ ತಂದಿತು.ಈ ವ್ಹೈಟ್ ಬ್ಯುಟಿ ಅದರಲ್ಲಿ ಜೊತೆ ಸೈಫ್ ಅಲಿ ಖಾನ್ ಮತ್ತು ನೇಹಾ ಧುಪಿಯಾ ಇತ್ಯಾದಿ ತಾರೆಗಳನ್ನು ಬಳಸಿ ಕಪ್ಪು ವರ್ಣದ ಅನಾದರ ಮಾಡಿದ ಬಗ್ಗೆ ಇದರಲ್ಲಿ ಪ್ರಸ್ತಾಪ ಮಾಡಲಾಯಿತು.
ಟ್ರೈಕ್ಲೊಸನ್
ಈ ಕಂಪನಿಯು ಭಾರತದಲ್ಲಿ ನಿರಂತರವಾಗಿ ಬಳಸುತ್ತಿರುವ ಆಂಟಿ ಬ್ಯಾಕ್ಟೀರಿಯಲ್ ಏಜೆಂಟ್ ಟ್ರೈಕ್ಲೊಸನ್ ('ಆಕ್ಟಿವ್ B')ಇಂದು ಅಪಾಯಕಾರಿಯಾಗಿದೆ ಎಂದು ಹಲವು ಪತ್ರಿಕೆ-ಮಂಡನೆಗಳು ಟೀಕಿಸಿವೆ,ಅಲ್ಲದೇ ಅಮೆರಿಕನ್ ಫುಡ್ ಅಂಡ್ ಡ್ರಗ್ ಆಡ್ಮಿನಿಸ್ಟ್ರೇಶನ್} (FDA)ಇಂದು ಇದರ ವಿಷಕಾರಿ ಪ್ರಮಾಣದ ಬಗೆಗೆ ಪ್ರಯೋಗ ನಡೆಸುತ್ತಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಮುಂಬಯಿ ಮೂಲದ ಸಂಸ್ಥೆಗಳು ವರ್ಗ:ಭಾರತದ ಆಹಾರ ಕಂಪನಿಗಳು ವರ್ಗ:ಯೂನಿಲೀವರ್ ಕಂಪನಿಗಳು ವರ್ಗ:ಬಿಎಸ್ಇ ಸೆನ್ಸೆಕ್ಸ್ ವರ್ಗ:1954ರಲ್ಲಿ ಸ್ಥಾಪನೆಯಾದ ಸಂಸ್ಥೆಗಳು ವರ್ಗ:ಉದ್ಯಮ
ರಾಂಪುರ (ಮೊಳಕಾಲ್ಮೂರು)
ರಾಂಪುರ ಎಂಬ ಊರು ಕರ್ನಾಟಕದ ಚಿತ್ರದುರ್ಗ ಜಿಲ್ಲೆ ಮೊಳಕಾಲ್ಮೂರು ತಾಲೂಕಿಗೆ ಸೇರಿರುತ್ತದೆ ಇಲ್ಲಿ ಬಳ್ಳಾರಿ-ಬೆಂಗಳೂರು ರಾಜ್ಯಹೆದ್ದಾರಿ-19 ಇಲ್ಲಿ ಹಾದುಹೋಗುವುದು. ವೀಳ್ಯದೆಲೆ,  ಬದನೆ ಕಾಯಿ, ಈರುಳ್ಳಿ ಈ ಹೆಸರುಗಳು ರಾಂಪುರದೊಂದಿಗೆ ಬೆಸೆದುಕೊಂಡಿವೆ. ಕಾರಣ ಅಂದು ಬೆಳೆಯುತಿದ್ದ ವೀಳ್ಯದೆಲೆ, ರುಚಿಗೆ ಹೆಸರುವಾಸಿಯಾದ  ರಾಂಪುರ ಬದನೆ ಕಾಯಿ, ರಾಂಪುರ ಈರುಳ್ಳಿ. ಕರ್ನಾಟಕದ ಸುಮಾರು ಐವತ್ತು ತಳಿಗಳಲ್ಲಿ ರಾಂಪುರ ಬದನೆಕಾಯಿಯ ತಳಿಯು ಸಹ ಒಂದೂ ಬದನೆ ಅಲ್ಲದೆ, ರಾಂಪುರ ಈರುಳ್ಳಿ ಸಹ ಹೆಸರುವಾಸಿಯಾಗಿದೆ.
ಎಪ್ಪತ್ತರ ದಶಕದಲ್ಲಿ ಈ ಗ್ರಾಮವು ಎಲೆರಾಂಪುರ ಎನ್ನುವ ಹೆಸರಿನಿಂದ ಪ್ರಚಲಿತದಲ್ಲಿತ್ತು. ಇಂದಿಗೂ ಹಳೆಯ ಜನ ಎಲೆ ರಾಂಪುರ ಎಂದೇ ಗುರುತಿಸುತ್ತಾರೆ. ಆಗ ರಾಂಪುರದ ಸುತ್ತ ಮುತ್ತ ಇದ್ದ ತೋಟಗಳಲ್ಲಿ ಉತ್ತಮ ಗುಣಮಟ್ಟದ ವೀಳ್ಯದೆಲೆ ಬೆಳೆಯುತಿದ್ದರು. ಆ ರುಚಿಗೆ ಮಾರು ಹೋಗಿದ್ದ ಜನ, ರಾಂಪುರದಿಂದ ವೀಳ್ಯದೆಲೆಗಳನ್ನ ತರಿಸಿಕೊಳ್ಳುತಿದ್ದರು. ಹಲವಾರು ಪಟ್ಟಣಗಳಿಗೆ ಇಲ್ಲಿಂದಲೇ ವೀಳ್ಯದೆಲೆ ಸರಬರಾಜು ಆಗುತಿತ್ತು. ರಾಂಪುರದ ತೋಟಗಳಲ್ಲಿ ಪ್ರಮುಖವಾಗಿ ವೀಳ್ಯದೆಲೆ ಅಂದಿನ ಕಾಲದ ವಿಶೇಷತೆ ಯಾಗಿತ್ತು.
ರಾಂಪುರ ಈರುಳ್ಳಿ:- ಕಳೆದ ಮೂರು ದಶಕಗಳಿಂದ ರಾಂಪುರ ಈರುಳ್ಳಿ ಪ್ರಚಲಿತದಲ್ಲಿದೆ. ಕೆಂಪು ಬಣ್ಣದ ದುಂಡು ಆಕಾರದ  3”-4” ಉದ್ದ ವಿರುವ ಈ ಈರುಳ್ಳಿ ಹೆಚ್ಚು ಕಾಲ ಬಾಳಿಕೆ ಬರುತ್ತದೆ, ಕಾರ ಕಡಿಮೆ. ಅಧಿಕ ಇಳುವರಿ ಕೊಡುತ್ತದೆ. ಗೆಡ್ಡೆ ಮೆದು. ಈ ಈರುಳ್ಳಿ, ಕೆಂಪು ಮತ್ತು ಕಪ್ಪು ಮಣ್ಣಿನಲ್ಲಿ ಬೆಳೆಯುತ್ತದೆ,  ಹೀಗಾಗಿ ಈ ಈರುಳ್ಳಿ ಬೀಜ ಕೊಳ್ಲಲು, ಕರ್ನಾಟಕ ಸೇರಿದಂತೆ ಆಂಧ್ರ ತಮಿಳುನಾಡಿಂದ ರೈತರು ಬರುತ್ತಾರೆ.
ರಾಂಪುರ ಬದನೆ: ರೈತರು ರಾಂಪುರದ ಸುತ್ತಮುತ್ತಲಿನ ಊರುಗಳಲ್ಲಿ, ಸೀಸನ್ ಸಮಯದಲ್ಲಿ ಅತಿ ಹೆಚ್ಚಾಗಿ ಬದನೆಕಾಯಿ ಬೆಳೆಯುತಿದ್ದರು.
ವರ್ಗ:ಚಿತ್ರದುರ್ಗ ಜಿಲ್ಲೆ
ಡಿಸ್ನಿ+ ಹಾಟ್‌ಸ್ಟಾರ್
ಡಿಸ್ನಿ+ ಹಾಟ್‌ಸ್ಟಾರ್ ( ಹಾಟ್‌ಸ್ಟಾರ್ ಎಂದೂ ಕರೆಯುತ್ತಾರೆ) ಇದು ವಾಲ್ಟ್ ಡಿಸ್ನಿ ಕಂಪನಿ ಇಂಡಿಯಾದ ಒಡೆತನದ ಬೇಡಿಕೆಯ ಮೇಲಿನ ಸ್ಟ್ರೀಮಿಂಗ್ ಸೇವೆಯ ಚಂದಾದಾರಿಕೆಯಾಗಿದೆ ಮತ್ತು ಡಿಸ್ನಿ ಸ್ಟ್ರೀಮಿಂಗ್ ಡಿಸ್ನಿ ಎಂಟರ್‌ಟೈನ್‌ಮೆಂಟ್ ನಿರ್ವಹಿಸುತ್ತದೆ ಎರಡೂ ವಿಭಾಗಗಳು ದಿ. ವಾಲ್ಟ್ ಡಿಸ್ನಿ ಕಂಪನಿ. ದೇಶೀಯ ಭಾರತೀಯ ಚಲನಚಿತ್ರ, ದೂರದರ್ಶನ ಮತ್ತು ಭಾರತಕ್ಕಾಗಿ ಮತ್ತು ಅದರ ವಿಶ್ವಾದ್ಯಂತ ಡಯಾಸ್ಪೊರಾಕ್ಕಾಗಿ ಕ್ರೀಡಾ ವಿಷಯವನ್ನು ಒಳಗೊಂಡಿರುವುದು.
2019 ರಲ್ಲಿ ಸ್ಟಾರ್ ಇಂಡಿಯಾದ ಮಾತೃ ಸಂಸ್ಥೆ 21 ನೇ ಸೆಂಚುರಿ ಫಾಕ್ಸ್ ಅನ್ನು ಡಿಸ್ನಿ ಸ್ವಾಧೀನಪಡಿಸಿಕೊಂಡ ನಂತರ, ಹಾಟ್‌ಸ್ಟಾರ್ ಕಂಪನಿಯ ಹೊಸ ಜಾಗತಿಕ ಸ್ಟ್ರೀಮಿಂಗ್ ಬ್ರಾಂಡ್ ಡಿಸ್ನಿ + ನೊಂದಿಗೆ ಏಪ್ರಿಲ್ 2020 ರಲ್ಲಿ ' ಡಿಸ್ನಿ + ಹಾಟ್‌ಸ್ಟಾರ್ ' ಆಗಿ ಸಂಯೋಜಿಸಲ್ಪಟ್ಟಿತು. ಸಹ-ಬ್ರಾಂಡೆಡ್ ಸೇವೆಯು ಡಿಸ್ನಿ + ಮೂಲ ಪ್ರೋಗ್ರಾಮಿಂಗ್ ಮತ್ತು ವಾಲ್ಟ್ ಡಿಸ್ನಿ ಸ್ಟುಡಿಯೋಸ್, ಪಿಕ್ಸರ್, ಮಾರ್ವೆಲ್ ಸ್ಟುಡಿಯೋಸ್, ಲ್ಯೂಕಾಸ್‌ಫಿಲ್ಮ್ ಮತ್ತು ನ್ಯಾಷನಲ್ ಜಿಯೋಗ್ರಾಫಿಕ್‌ನ ಅದರ ಮುಖ್ಯ ವಿಷಯ ಬ್ರಾಂಡ್‌ಗಳಿಂದ ಚಲನಚಿತ್ರಗಳು ಮತ್ತು ದೂರದರ್ಶನ ಸರಣಿಗಳನ್ನು ಈಗಾಗಲೇ ವೇದಿಕೆಯಲ್ಲಿ ಸಾಗಿಸಲಾದ ದೇಶೀಯ ಮತ್ತು ಮೂರನೇ ವ್ಯಕ್ತಿಯ ವಿಷಯದೊಂದಿಗೆ ಸೇರಿಸಿದೆ.
ಭಾರತದ ಹೊರಗೆ, ಡಿಸ್ನಿ+ ಹಾಟ್‌ಸ್ಟಾರ್ ಸೇವೆಯು ಇಂಡೋನೇಷ್ಯಾ, ಮಲೇಷಿಯಾ ಮತ್ತು ಥೈಲ್ಯಾಂಡ್‌ನಲ್ಲಿಯೂ ಸಹ ಕಾರ್ಯನಿರ್ವಹಿಸುತ್ತದೆ, ಅಲ್ಲಿ ಇದು ದೊಡ್ಡ ಡಿಸ್ನಿ+ ಲೈಬ್ರರಿಯೊಂದಿಗೆ ಸ್ಥಳೀಯ, ಮೂರನೇ ವ್ಯಕ್ತಿಯ ಸ್ಟುಡಿಯೋಗಳಿಂದ ಪರವಾನಗಿ ಪಡೆದ ಮನರಂಜನಾ ವಿಷಯವನ್ನು ಸಂಯೋಜಿಸುತ್ತದೆ. ಡಿಸ್ನಿ+ ಹಾಟ್‌ಸ್ಟಾರ್ ವಿಯೆಟ್ನಾಂನಲ್ಲಿ 2023 ರ ಆರಂಭದಲ್ಲಿ ಪ್ರಾರಂಭವಾಗುವ ನಿರೀಕ್ಷೆಯಿದೆ. ಸಿಂಗಾಪುರ, ಕೆನಡಾ ಮತ್ತು ಯುನೈಟೆಡ್ ಕಿಂಗ್‌ಡಂನಲ್ಲಿ, ಹಾಟ್‌ಸ್ಟಾರ್ ಸಾಗರೋತ್ತರ ಭಾರತೀಯರನ್ನು ಗುರಿಯಾಗಿಸಿಕೊಂಡು ಸ್ಟ್ರೀಮಿಂಗ್ ಸೇವೆಯಾಗಿ ಕಾರ್ಯನಿರ್ವಹಿಸುತ್ತದೆ, ಡಿಸ್ನಿ ಸ್ಟಾರ್‌ನ ದೇಶೀಯ ಮನರಂಜನೆ ಮತ್ತು ಕ್ರೀಡಾ ವಿಷಯಗಳ ಮೇಲೆ ಕೇಂದ್ರೀಕರಿಸುತ್ತದೆ; ಡಿಸ್ನಿ+ ಈ ಮಾರುಕಟ್ಟೆಗಳಲ್ಲಿ ಸ್ವತಂತ್ರ ಸೇವೆಯಾಗಿ ಕಾರ್ಯನಿರ್ವಹಿಸುತ್ತದೆ. 2021 ರಲ್ಲಿ, ಡಿಸ್ನಿ ನವೆಂಬರ್ 2021 ರಲ್ಲಿ ಹಾಟ್‌ಸ್ಟಾರ್‌ನ ಯು ಎಸ್ ಆವೃತ್ತಿಯನ್ನು ಸ್ಥಗಿತಗೊಳಿಸುವುದಾಗಿ ಘೋಷಿಸಿತು.
ಇತಿಹಾಸ
left|thumb|200x200px| 2015 ರಿಂದ 2020 ರವರೆಗೆ ಮೊದಲ ಹಾಟ್‌ಸ್ಟಾರ್ ಲೋಗೋ. 2015 ಕ್ರಿಕೆಟ್ ವಿಶ್ವಕಪ್ ಮತ್ತು ಮುಂಬರುವ 2015 ಇಂಡಿಯನ್ ಪ್ರೀಮಿಯರ್ ಲೀಗ್ (ಇದಕ್ಕಾಗಿ ಸ್ಟಾರ್ ಸ್ಟ್ರೀಮಿಂಗ್ ಹಕ್ಕುಗಳನ್ನು ಪಡೆದುಕೊಂಡಿದೆ) ಜೊತೆಗೆ ಹದಿನೈದು ತಿಂಗಳ ಅಭಿವೃದ್ಧಿಯ ನಂತರ ಸ್ಟಾರ್ ಇಂಡಿಯಾ ಅಧಿಕೃತವಾಗಿ ಹಾಟ್‌ಸ್ಟಾರ್ ಅನ್ನು 11 ಫೆಬ್ರವರಿ 2015 ರಂದು ಪ್ರಾರಂಭಿಸಿತು. ಜಾಹೀರಾತು-ಬೆಂಬಲಿತ ಸೇವೆಯು ಆರಂಭದಲ್ಲಿ ಏಳು ಪ್ರಾದೇಶಿಕ ಭಾಷೆಗಳಲ್ಲಿ 35,000 ಗಂಟೆಗಳ ವಿಷಯದ ಲೈಬ್ರರಿಯನ್ನು ಒಳಗೊಂಡಿತ್ತು, ಜೊತೆಗೆ ಫುಟ್‌ಬಾಲ್ ಮತ್ತು ಕಬಡ್ಡಿಯಂತಹ ಕ್ರೀಡೆಗಳ ಲೈವ್ ಸ್ಟ್ರೀಮಿಂಗ್ ಕವರೇಜ್ ಮತ್ತು ವಿಳಂಬದಲ್ಲಿ ಕ್ರಿಕೆಟ್. ಸ್ಟಾರ್ ಸಿಇಒ ಸಂಜಯ್ ಗುಪ್ತಾ ಅವರು "ಭಾರತೀಯ ಗ್ರಾಹಕರಿಗೆ ಉತ್ತಮ ಗುಣಮಟ್ಟದ, ಕ್ಯುರೇಟೆಡ್ ಕಂಟೆಂಟ್ ಅನ್ನು ಒದಗಿಸುವ ಅನೇಕ ಪ್ಲ್ಯಾಟ್‌ಫಾರ್ಮ್‌ಗಳು ಲಭ್ಯವಿಲ್ಲ ಎಂದು ಅಭಿಪ್ರಾಯಪಟ್ಟರು, ಹೇಳುವುದಾದರೆ, ಯೂಟ್ಯೂಬ್ ", ಮತ್ತು ಈ ಸೇವೆಯು ಬೆಳೆಯುತ್ತಿರುವ ಯುವ ವಯಸ್ಕರ ಜನಸಂಖ್ಯೆಯನ್ನು ಹೆಚ್ಚು ಆಕರ್ಷಿಸುತ್ತದೆ ಎಂದು ವಿವರಿಸಿದರು. ವೈಶಿಷ್ಟ್ಯ "ಬಹಳ ಉದ್ದೇಶಿತ" ಜಾಹೀರಾತು. 2020 ರ ವೇಳೆಗೆ, ಈ ಸೇವೆಯು ಸ್ಟಾರ್‌ನ ವಾರ್ಷಿಕ ಆದಾಯದ ಸುಮಾರು ಕಾಲು ಭಾಗದಷ್ಟು ಭಾಗವನ್ನು ಹೊಂದಿರುತ್ತದೆ ಎಂದು ಅವರು ಅಂದಾಜಿಸಿದ್ದಾರೆ.
ಹಾಟ್‌ಸ್ಟಾರ್ 2015 ರ ಕ್ರಿಕೆಟ್ ವಿಶ್ವಕಪ್‌ನ ಉದ್ದಕ್ಕೂ ಕನಿಷ್ಠ 345 ಮಿಲಿಯನ್ ವೀಕ್ಷಣೆಗಳನ್ನು ಮತ್ತು 2015 ರ ಇಂಡಿಯನ್ ಪ್ರೀಮಿಯರ್ ಲೀಗ್ ಋತುವಿನಲ್ಲಿ ಸರಿಸುಮಾರು 200 ಮಿಲಿಯನ್ ವೀಕ್ಷಣೆಗಳನ್ನು ಸೃಷ್ಟಿಸಿದೆ. ಏಪ್ರಿಲ್ 2016 ರಲ್ಲಿ, ಹಾಟ್‌ಸ್ಟಾರ್ ಸಬ್‌ಸ್ಕ್ರಿಪ್ಶನ್ ಶ್ರೇಣಿಯನ್ನು ಪ್ರಾಥಮಿಕವಾಗಿ ಅಂತರರಾಷ್ಟ್ರೀಯ ವಿಷಯ ಮತ್ತು ಪ್ರೀಮಿಯಂ ಸ್ಪೋರ್ಟ್ಸ್ ಕಂಟೆಂಟ್‌ನ ಸಾಧ್ಯತೆಯನ್ನು ಆಧರಿಸಿದೆ. ಪ್ಲಾಟ್‌ಫಾರ್ಮ್‌ನಲ್ಲಿ ಹೆಚ್ಬೀಓ ವಿಷಯವನ್ನು ಕತ್ತರಿಸದೆ ಸಾಗಿಸಲು ಹೊಸ ಒಪ್ಪಂದದ ಜೊತೆಗೆ ಸೇವೆಯನ್ನು ಪ್ರಾರಂಭಿಸಲಾಗಿದೆ, ಅದರ ಪರಿಚಯವು ಗೇಮ್ ಆಫ್ ಥ್ರೋನ್ಸ್‌ನ ಸೀಸನ್ 6 ಪ್ರೀಮಿಯರ್‌ನೊಂದಿಗೆ ಹೊಂದಿಕೆಯಾಗುತ್ತದೆ.
ಎಲ್ ಟಿಇ - ಮಾತ್ರ ವೈರ್‌ಲೆಸ್ ಕ್ಯಾರಿಯರ್ ಜಿಯೋ ನ 2016 ಬಿಡುಗಡೆಯು ಭಾರತದಲ್ಲಿ ಮೊಬೈಲ್ ಬ್ರಾಡ್‌ಬ್ಯಾಂಡ್‌ನ ಬೆಳವಣಿಗೆಯನ್ನು ಉತ್ತೇಜಿಸಿತು ಮತ್ತು ದೇಶದಲ್ಲಿ ಸ್ಟ್ರೀಮಿಂಗ್ ವೀಡಿಯೊದ ಬೆಳವಣಿಗೆಯನ್ನು ಹೆಚ್ಚಿಸಿದ ಕೀರ್ತಿಗೆ ಪಾತ್ರವಾಯಿತು. ಅಮೆಜಾನ್ ಪ್ರೈಮ್ ವಿಡಿಯೋ ಮತ್ತು ನೆಟ್‌ಫ್ಲಿಕ್ಸ್‌ನಂತಹ ಯುಎಸ್ ಮೂಲದ ಸೇವೆಗಳು ಭಾರತೀಯ ಮಾರುಕಟ್ಟೆಯಲ್ಲಿ ಸ್ವಲ್ಪ ಬೆಳವಣಿಗೆಯನ್ನು ಕಂಡರೂ, ಹೊಟ್ಸ್ಟರ್ ಪ್ರಬಲ ಸ್ಟ್ರೀಮಿಂಗ್ ಸೇವೆಯಾಗಿ ಉಳಿದಿದೆ. ಜುಲೈ 2017 ರ ಹೊತ್ತಿಗೆ, ಹಾಟ್‌ಸ್ಟಾರ್‌ನ ಅಪ್ಲಿಕೇಶನ್‌ಗಳು 300 ಮಿಲಿಯನ್ ಡೌನ್‌ಲೋಡ್‌ಗಳನ್ನು ತಲುಪಿವೆ ಮತ್ತು ಇದು ದೇಶದ ಉನ್ನತ ವೀಡಿಯೊ ಸ್ಟ್ರೀಮಿಂಗ್ ಅಪ್ಲಿಕೇಶನ್ ಎಂದು ವರದಿಯಾಗಿದೆ.